title: Ethan Iverson

text: Ethan Iverson (s. 11. helmikuuta 1973 Menomonie, Wisconsin) on yhdysvaltalainen jazzpianisti. Hän muutti vuonna 1991 New Yorkiin ja opiskeli yksityisesti Fred Herschin ja Sophia Rosoffin johdolla. Hän teki levytysdebyyttinsä 20-vuotiaana vuonna 1993 albumilla "School Work", jolla kuullaan myös tenorisaksofonisti Dewey Redmania. Sittemmin Iverson on työskennellyt muiden muassa Reid Andersonin, Mark Turnerin, Bill McHenryn ja Patrick Zimmerlin kanssa.


title: Ethan Iverson

text: Iverson on ehkä saanut suurimman näkyvyytensä The Bad Plus -yhtyeen jäsenenä. Hän on myös toiminut Mark Morris Dance Groupin musiikillisena johtajana. Vuonna 1998 Iverson julkaisi trionsa kanssa albumit "Construction Zone (Originals)" ja "Deconstruction Zone (Standards)", joista jälkimmäisen "New York Timesin" kriitikko valitsi vuoden Top Ten -levylistalle.


title: Martti Sirkkaniemi

text: Martti Kalevi Sirkkaniemi (s. 4. kesäkuuta 1946 Tampere) on suomalainen aktiiviuransa lopettanut koripalloilija.


title: Martti Sirkkaniemi

text: Tampereen Pyrinnön kasvatti Sirkkaniemi pelasi Suomen pääsarjaa Pyrinnössä vuosina 1965–1970 yhteensä kolme kautta ja voitti Suomen cupin vuonna 1969.


title: Minato-ku (Osaka)

text: Minato-ku (; ”satama”) on yksi Osakan kaupungin 24:stä suuralueesta. Se sijaitsee kaupungin länsiosassa Osakanlahden rannalla. Pohjoisessa se rajautuu Ajigawa- ja etelässä Shirinashigawa-jokeen. Suuralueen pinta-ala on 7,9 neliökilometriä ja siellä on 83 578 asukasta (vuonna 2010).


title: Minato-ku (Osaka)

text: Suuralue kuuluu Yodogawa-joen alavaan suistoalueeseen. Edo-kaudella aloitettiin alueen täyttäminen riisinviljelyä varten. Myöhemmin se kehittyi Osakan satama-alueena, jonne keskittyi laivanvarustus- ja logistiikkaliikkeitä. Suuralue perustettiin vuonna 1925, jolloin siellä oli jopa 280 000 asukasta. 1900-luvun loppupuolelta lähtien sitä on kehitetty yhdessä Osakan muiden ranta-alueiden kanssa virkistys- ja viihdealueena, jonne on rakennettu esimerkiksi Osakan akvaario, puistoja, hotelleja ja museoita.


title: Minato-ku (Osaka)

text: Minato-kun länsiosassa Osakanlahden saarella sijaitsee Tenpōzanin alue, jossa ovat muiden muassa Osakan akvaario, suuri maailmanpyörä ja Suntory Museum. Niiden vieressä Ajigawa-joen ylittää 152 metrin pituinen Tenpōzan ōhashi -silta. Tenpōzan on varsinaisesti hyvin pieni, nykyisin vain 4,53 metriä korkea kukkula, jota on kutsuttu myös Japanin matalimmaksi vuoreksi. Se sai alkunsa täyttämällä Tenpō-kauden toisena vuonna eli vuonna 1831. Hieman idempänä sijaitsee Yahatayan puisto urheilulaitoksineen (Osakan kaupungin urheiluhalli ja Osakan uimahalli). Bentenchōn rautatieaseman vieressä suuralueen itäosassa kohoaa vuorostaan suuri ORC 200 -pilvenpiirtäjäkompleksi erilaisine toimintoineen.


title: Minato-ku (Osaka)

text: Minaton aluetta palvelevat Osakan metron Chūō-linja ja JR Westin Osakan ympyrälinja.


title: Pertti Väänänen

text: Pertti Olavi Väänänen (s. 19. elokuuta 1945 Helsinki) on suomalainen aktiiviuransa lopettanut koripalloilija.


title: Pertti Väänänen

text: Torpan Poikien kasvatti Väänänen pelasi Suomen pääsarjaa Tampereen Pyrinnössä vuosina 1965–1970 yhteensä kolme kautta ja voitti Suomen cupin vuonna 1969.


title: Miyakojima-ku

text: Miyakojima-ku () on yksi Osakan kaupungin 24:stä suuralueesta. Se sijaitsee kaupungin koillisosassa ja rajautuu pohjoisessa Yodogawa-jokeen, idässä Asahin ja Jōtōn suuralueisiin ja lännessä Ōkawa-jokeen. Osakan linna sijaitsee aivan sen eteläpuolella. Miyakojiman suuralueen pinta-ala on 6,05 neliökilometriä ja siellä on 104 058 asukasta (vuonna 2013).


title: Miyakojima-ku

text: Suuralue on perustettu 1. huhtikuuta 1943. Sen eteläosassa sijaitsee tärkeä Kyōbashin rautatieasema, joka toimii porttina Osakaan idästä tuleville. Aseman ympäristö on myös merkittävä kaupallinen keskus. Suuralueen nähtävyyksiin kuuluu esimerkiksi Fujitan taidemuseo.


title: Miyakojima-ku

text: Miyakojiman aluetta palvelevat Osakan metron Tanimachi-linja ja Nagahori–Tsurumi-ryokuchi-linja, JR Westin Osakan ympyrälinja ja Tōzai-linja sekä Keihan-rautateiden Keihan-päälinja.


title: Minato

text: Minato (; ”satama”) voi tarkoittaa seuraavia asioita:


title: Viestintätoimisto Deski

text: Viestintätoimisto Deski oli 2005 perustettu strategiseen ja taktiseen viestintään erikoistunut viestintätoimisto. Deskissä työskentelee lähes 30 ihmistä ja se on yksi Suomen suurimmista viestintätoimistoista. Vuoden 2013 myyntikate oli 1,9 miljoonaa euroa. Deski on lopettamassa toimintaansa (elokuu 2015).


title: Viestintätoimisto Deski

text: Viestintätoimisto Deski palkittiin 2013 MTL Communication Awardsien B-to-C kategorian parhaasta työstä Luontokeskus Haltian lanseerauksessa.


title: Pirkkalan seurakunta

text: Pirkkalan seurakunta () kuuluu Suomen evankelis-luterilaisen kirkon Tampereen hiippakuntaan.


title: Pirkkalan seurakunta

text:
Todennäköisesti Pirkkalan seurakunta on eronnut vanhasta Karkun seurakunnasta joskus 1200-luvulla. Karkun pitäjän aluetta on aikoinaan ollut koko Ylä-Satakunnasta Hämeen lääniin liitetty alue: etelässä ja idässä Kangasalaa, Orivettä, Messukylää, Lempäälää ja mahdollisesti Vesilahtea myöten.
Pohjoisessa Pirkkalaan kuuluivat harvaan asutut Ruoveden erämaat arviolta Karstulan ja Soinin korkeudelle asti. Vanhasta Pirkkalan pitäjästä on aikojen saatossa muodostunut 26 itsenäistä kuntaa ja seurakuntaa. Pirkkalan seurakuntaan ovat kuuluneet myös nykyinen Pispala ja Tampereen läntiset kaupunginosat.


title: Erich Traub

text: Erich Traub (s. 27. kesäkuuta 1906, Saksa – 18. toukokuuta 1985, Länsi-Saksa) oli saksalais-amerikkalainen tiedemies. Hän oli opiskellut Giessenin yliopistossa ja Rockefeller-instituutissa. Hän oli kansallissosialistien moottorijoukkojen (NSKK) jäsen vuosina 1938-1942. Hän työskenteli suoraan SS:n johtajan Heinrich Himmlerin alaisuudessa bioase-laboration johtajana.


title: Erich Traub

text: Traub pelastettiin Saksasta toisen maailmansodan jälkeen ja tuotiin USA:han 1949 USA:n Operaatio Paperclipin () merkeissä.


title: Fellinin Casanova

text: Fellinin Casanova () on italialaisen ohjaajan Federico Fellinin elokuva vuodelta 1976. Se perustuu Giacomo Casanovan omaelämäkertaan. Elokuvan pääosaa esittää Donald Sutherland. Elokuva kuvattiin kokonaan Cinecittàn studioilla Roomassa. Elokuva voitti 1977 parhaan puvustuksen Oscarin.


title: Screen Actors Guild Awards 2013

text: Screen Actors Guild Awards 2013 oli järjestyksessään 19. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkinnot roolisuorituksista vuoden 2012 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 27. tammikuuta 2013.


title: Screen Actors Guild Awards 2013

text: Voittajat on listattu ensimmäisenä ja lihavoitu.


title: Screen Actors Guild Awards 2012

text: Screen Actors Guild Awards 2012 oli järjestyksessään 18. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkintoja heidän roolisuorituksistaan vuoden 2011 elokuvissa ja televisio-ohjelmissa. Gaala järjestettiin 29. tammikuuta 2012 Shrine Auditoriumissa, Los Angelesissa, Kaliforniassa.


title: Screen Actors Guild Awards 2012


title: Sanna Kannasto

text: Sanna Kannasto (os. Kallio, 1878 Ylihärmä – 1968 Kanada) oli suomalaissyntyinen sosialisti ja naisasianainen, joka vaikutti kanadansuomalaisessa työväenliikkeessä 1900-luvun alkuvuosikymmeninä. Maan viranomaiset pitivät häntä yhtenä maan vaarallisimmista agitaattoreista, jonka karkottamista jopa harkittiin. Kannasto oli A. T. Hillin ja Aku Päiviön ohella aikakauden merkittävimpiä kanadansuomalaisen työväenliikkeen toimijoita.


title: Sanna Kannasto

text: Sanna Kannasto saapui siirtolaisena Yhdysvaltoihin vuonna 1899 ja opiskeli aluksi Michiganin Hancockissa sijaitsevassa Suomi-opistossa. Vuonna 1905 Kannasto liittyi Amerikan sosialistiseen puolueeseen ja toimi sekä kirjoittajana että puhujana. Vuoteen 1907 mennessä hän oli muuttanut Kanadaan yhdessä puolisonsa J. V. Kannaston kanssa, joka toimi myös sosialistisessa puolueessa. He asettuivat Ontarion Port Arthuriin, jossa vaikutti suuri suomalaisyhteisö. Pariskunnalla oli myös poika ja vaikka Kannasto oli ottanut puolisonsa nimen, eivät he kuitenkaan olleet avioliitossa. Tapa oli yleinen ajan radikaalissa kanadan- ja amerikansuomalaisessa työväenliikkeessä. 1920-luvun alusta lähtien hän eli pitkään yksinhuoltajana J. V. Kannaston avioiduttua uuden puolison kanssa.


title: Sanna Kannasto

text: Vuonna 1908 Kannastosta tuli kanadansuomalaisten sosialistien ensimmäinen palkattu poliittinen toimitsija. Hänen tehtävänään oli saada suomalaiset työläiset liittymään Kanadan sosialistiseen ja myöhemmin Kanadan sosiaalidemokraattiseen puolueeseen. Vuonna 1911 perustettiin Kannaston johdolla Kanadan Suomalainen Sosialistinen Järjestö (FSOC), johon parin kuukauden kuluessa liittyi yli 1 500 jäsentä. Hän jatkoi puhujamatkojaan ympäri Kanadaa perustaen FSOC:n paikallisosastoja, myyden aatteellista kirjallisuutta ja kannustaen työläisiä vaatimaan parempia työolosuhteita ja palkkoja. Hän puhui myös naisille sukupuolten tasa-arvosta ja heidän asemastaan sosialistisessa työväenliikkeessä sekä kävi myös henkilökohtaisia keskusteluja muun muassa avioliitosta ja ehkäisystä. Kannasto onnistui parin vuoden aikana saamaan yli 500 naisjäsentä ja myös FSOC:n koko jäsenmäärä kasvoi yli kolmen tuhannen. Kaikki järjestön jäsenet kuuluivat myös sosiaalidemokraattiseen puolueeseen.


title: Sanna Kannasto

text: Kannoston tiedetään tehneen ainakin viisi laajaa Kanadan halki kulkenutta puhujamatkaa sekä lukuisia lyhyempia matkoja. Hän kiersi muun muassa tukkilaisten kämpillä ja kaivostyöläisten yhteisöissä. Matkanteko oli ajoittain vaivalloista ja myös kallista. Osan matkarahoista hän sai lahjoituksina ja keräyksinä puhetilaisuuksiensa yhteydessä. Kannasto sai myös ilmaisia kuljetuksia, aluksi hevoskyydillä ja myöhempinä vuosina autolla. Usein hän kulki tiettömässä maastossa, jossa ei ollut muuta mahdollisuutta kuin kävellä. Myöskään yösijaa ei aina ollut tiedossa. Puhetilaisuuksien lisäksi Kannosto organisoi lapsille erilaisia leirejä sekä kouluja, jossa opetettiin sosialismia. Työväenliikkeen ohella hän oli mukana myös naisten äänioikeutta vaatineissa suffrageteissa.


title: Sanna Kannasto

text: Sosialistit saivat Kanadassa toimia suhteellisen rauhassa aina Venäjän vuoden 1917 lokakuun vallankumoukseen saakka, jonka jälkeen maassa alettiin puhua ”punaisesta uhasta”. Tämän jälkeen myös Kannosto sai peräänsä häntä tarkkailevat ratsupoliisit, jotka kuuntelivat Kannoston puheita ja yrittivät saada perusteita maastakarkoitukselle. Hän onnistui pitkään välttelemään poliiseja, mutta joutui lopulta pidätetyksi Albertassa vuonna 1920. Vankilasta lähettämissään kirjeissä Kannasto kertoo kuulusteluista, joista hän ei huonon englannintaitonsa vuoksi edes ymmärtänyt paljoakaan. Lisäksi Kannosto kehuu kirjeissä omaa rautaista luonnettaan ja kovuuttaan ristikuulustelujen edessä sekä kertoo saavansa kuulusteluista vain lisää intoa agitaatioonsa.


title: Sanna Kannasto

text: Vapauduttuaan Kannosto jatkoi toimintaansa aina 1920-luvun lopulle saakka ja keskittyi työskentelemään naisten parissa. FSOC toimi 1920-luvulla läheisessä yhteistyössä Kanadan kommunistisen puolueen kanssa ja käsky naistoimintaan oli tullut suoraan Moskovasta. Tasa-arvon ja sosialismista puhumisen lisäksi hän antoi puhetilaisuuksissaan muun muassa seksuaalivalistusta. Kannasto kiersi puhumassa myös Yhdysvalloissa Minnesotan suomalaisalueilla, jossa hänet myös pidätettiin vuonna 1925. Pidätyksen syyksi ilmoitettiin laiton maahantulo. Vuonna 1926 Kannasto perusti Kanadan kommunistiseen puolueeseen suomenkielisen naisjaoston. Hän joutui lopettamaan poliittisen toimintansa 1930-luvun alkuun mennessä viranomaisten tehtyä sen käytännössä mahdottomaksi.


title: Sanna Kannasto

text: Vuonna 2011 valmistui kanadalais-suomalainen draamadokumentti "Under the Red Star", jossa Kannastoa näyttelee Elena Leeve.


title: Kanadan Suomalainen Järjestö

text: Kanadan Suomalainen Järjestö (lyh. FOC, ) on Kanadassa toimiva vuonna 1911 perustettu kanadansuomalainen kulttuurijärjestö.


title: Kanadan Suomalainen Järjestö

text: Se on maan vanhin kanadansuomalainen järjestö, joka toimi vuoteen 1923 saakka nimellä Kanadan Suomalainen Sosialistinen Järjestö (Finnish Socialist Organization of Canada). FOC:ta pidetään vielä nykyäänkin poliittisena, eikä esimerkiksi kanadansuomalaisia edustava keskusjärjestö Kanadan Suomalainen Kulttuuriliitto (FCCF) ole suostunut ottamaan sitä jäsenekseen, vaikka Kanadan Suomalaisen Järjestön jäsenet kelpuutetaan myös FCCF:n toimintaan yksityishenkilöinä.


title: Kanadan Suomalainen Järjestö

text: FOC oli aikoinaan merkittävä poliittinen tekijä myös kanadansuomalaisen yhteisön ulkopuolella ja sillä oli tuhansia jäseniä. Nykyään FOC:llä on enää kolme paikallisosastoa ja vajaat parisataa jäsentä. Järjestö julkaisee epäsäännöllisesti ilmestyvää uutislehteä "Kaiku/Echo".


title: Kanadan Suomalainen Järjestö

text: Kanadan Suomalaisen Järjestön perusti lokakuussa 1911 tunnettu poliittinen agitaattori, toimittaja Sanna Kannasto. Edellisenä vuonna oli 146 Torontossa asuvaa suomalaista erotettu Kanadan sosialistisesta puolueesta "liian oikeistolaisina", ja he olivat liittyneet Kanadan sosialidemokraattisen puolueen (SDP) jäseniksi. Suomalaiset muodostivat vuoden 1910 loppuun mennessä enemmistön SDP:n jäsenistä ja seuraavana vuonna he päättivät Kannaston johdolla perustaa oman järjestön. Parissa kuukaudessa FOC oli saanut jo yli 1 500 jäsentä ja paikallisosastoja toimi 19. Ensimmäisen maailmansodan alkuun mennessä vuonna 1914 jäseniä oli yli 3 000 ja osastoja 64. Jäsenistä yli 500 oli naisia. Kaikki FOC:n jäsenet kuuluivat myös sosialidemokraattiseen puolueeseen ja sen suomalainen osasto muodostikin puolueen suurimman etnisen ryhmän.


title: Kanadan Suomalainen Järjestö

text: Vuonna 1917 Venäjällä tapahtuneen lokakuun vallankumouksen jälkimainingeissa Kanadan hallitus päätti kieltää kaikki SDP:n vieraskieliset osastot. FOC harjoitti vielä jonkin aikaa yhteistyötä syndikalistisen One Big Union -ammattiliiton kanssa, kunnes 1920-luvun alussa läheni Kanadan kommunistista puoluetta. Myöhemmin 1920-luvun aikana kaikki FOC:n jäsenet olivat myös kommunistisen puolueen jäseniä.


title: Kanadan Suomalainen Järjestö

text: Vuonna 1931 FOC hajosi kahtia, kun sosialidemokraatit erosivat järjestöstä. Koko organisaatio kiellettiin 1940 ja kaikki sen omaisuus takavarikoitiin. Myös FOC:n julkaisema sanomalehti "Vapaus" lakkautettiin. Järjestön tilalle perustettiin nopeasti "Kanadan Suomalainen Demokraattinen Liitto (Finnish Canadian Democratic League", mutta se ei saanut suurta kannatusta. FOC laillistettiin jälleen 1943, sen tuettua Neuvostoliittoa, josta oli tullut Kanadan liittolainen toisessa maailmansodassa vuonna 1941. Vaikka FOC luopui poliittisuudestaan sodan jälkeisten vuosikymmenten aikana, oli järjestö Kanadan turvallisuuspoliisin tarkkailussa aina 1980-luvulle saakka.


title: Kanadan Suomalainen Järjestö

text: Järjestö julkaisi sanomalehteä "Vapaus" Sudburyssä 1917-1974. Lehti siirtyi sitten Torontoon ja jatkui nimellä "Viikkosanomat" 1980-luvun lopulle. Tuolloin se otti takaisin vanhan nimensä Vapaus. Lehden ilmestyminen päättyi 1990. Sen seuraajana järjestö alkoi kustantaa neljästi vuodessa ilmestyvää aikakauslehteä "Kaiku-Echo".


title: Keittiöjätti

text: Keittiöjätti-konserni kuuluu Suomen kolmen suurimman keittiökalusteiden vähittäismyyntiketjun joukkoon. Konserniin kuuluu kuusi keittiökalusteisiin erikoistunutta yhtiötä: Keittiöjätti Oy, Suomen Ovimarket Oy, Keittiö Kartano Oy, Kitchennet Oy, Kymen Keittiötukku Oy ja TNC-Components Oü. Asiakkaille näistä tunnetuimpia ketjunimiä ovat Keittiöjätin lisäksi Karelia-keittiöt, Keittiö.net ja Keittiöpiste.com. Virossa sijaitseva TNC-Components valmistaa osan Keittiöjätti-konsernin myymäistä kalusteista ja komponenteista. Keittiöjätin asiakkaita ovat yksittäiset kuluttajat, urakoitsijat ja rakennuttajat. Konsernin liikevaihto on noin 40 miljoonaa euroa ja se työllistää noin 220 henkilöä. Suomessa konsernilla on 25 myymälää.


title: Keittiöjätti

text: Vuonna 2015 Keittiöjätti Oy muutti nimensä Ideal-keittiöt Oy:ksi jolloin yhtiöön yhdistyivät Kitchennet Oy, Kymen Keittiötukku Oy ja Keittiö-Kartano Oy.


title: Glutamaattidehydrogenaasi

text: Glutamaattidehydrogenaasi on entsyymi, joka katalysoi olosuhteista ja eliöstä riippuen joko glutamiinihapon hapettavaa deaminaatiota alfaketoglutaarihapoksi ja ammoniumioniksi tai alfaketoglutaarihapon pelkistävää aminointia glutamiinihapoksi. Entsyymi osallistuu täten aminohappojen aineenvaihduntaan. Glutamaattidehydrogenaasin EC-numero on EC 1.4.1.2.


title: Glutamaattidehydrogenaasi

text: Glutamaattidehydrogenaasin lähtöaineet ja tuotteet riippuvat ammoniumionien, alfaketoglutaarihapon, glutamiinihapon ja entsyymin tarvitsemien koentsyymien pitoisuudestasoluissa. Glutamaattidehydrogenaasi on sikäli erikoinen entsyymi, että se pystyy käyttämään eliöstä riippuen hapettavassa deaminaatiossa koentsyyminään joko NAD- tai NADP-molekyyliä ja pelkistävässä aminoinnissa joko NADH- tai NADPH-molekyyliä. Eläimillä glutamaattidehydrogenaasi katalysoi lähinnä glutamiinihapon deaminaatiota, kun toiseen suuntaan tapahtuva reaktio on tyypillinen erityisesti kasveilla ja bakteereilla.


title: Glutamaattidehydrogenaasi

text: Glutamaattidehydrogenaasin katalysoiman hapettavan deaminaation mekanismi on seuraava. Ensimmäisessä vaiheessa entsyymiin sitoutunut glutamiinihappo luovuttaa α-hiilen protonin NAD-molekyylille, joka pelkistyy NADH:ksi, ja tuotteenamuodostuu iminiumioni eli niin kutsuttu Schiffin emäs. Tämän jälkeen iminiumioni hydrolysoituu muodostaen alfaketoglutaarihappoa. Glutamiinihapon syntetisoiminen alfaketoglutaarihaposta on mekasnimiltaan tälle reaktiolle käänteinen ja ensimmäisessä vaiheessa alfakeoglutaraattikondensoituu ammoniumionin kanssa muodostaen iminiumionin, jonka hiiliatomi vastaanottaa protonin NADPH:lta. Entsyymi sitoo alfaketoglutaraatin siten, että tässä reaktiossa muodostuu ainoastaan glutamiinihapon L-enantiomeeria.


title: Glutamaattidehydrogenaasi

text: Glutamaattidehydrogenaasin toiminta on allosteerisesti säädeltyä. Glutamiinin deaminaatiota aktivoi ADP-molekyyli ja inhiboi GTP-molekyyli. Kun solun energiavarannot ovat vähäiset aktivoituu glutamiinihapon deaminaatio alfaketoglutariinihapoksi, jonka solut käyttävät sitruunahappokierrossa.


title: Screen Actors Guild Awards 2011

text: Screen Actors Guild Awards 2011 oli järjestyksessään 17. SAG-palkintogaala, jossa yhdysvaltalainen Screen Actors Guild ammattilitto jakoi palkinnot näyttelijöille roolisuorituksistaan vuoden 2010 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 30. tammikuuta 2011.


title: Screen Actors Guild Awards 2011

text: Voittajat on listattu ensimmäisenä ja lihavoitu.


Kotiseutu pohjolassa – Levytyksiä vuosilta 1974–1976 on Esko Rahkosen kokoelmalevy. Rocket Records julkaisee sen 25. huhtikuuta 2014. Kokoelma sisältää esittäjän Satsanga-yhtiölle tekemiä levytyksiä.


Askel sydämeen – Levytyksiä vuosilta 1975–1978 on Esko Rahkosen kokoelmalevy. Rocket Records julkaisee sen 25. huhtikuuta 2014. Kokoelma sisältää esittäjän Satsanga-yhtiölle tekemiä levytyksiä.


title: Erehdyin kerran – Kootut levytykset 1976–1980

text: Erehdyin kerran – Levytyksiä vuosilta 1976–1980 on Seppo Hanskin kokoelmalevy. Rocket Records julkaisee sen 28. maaliskuuta 2014. Kokoelma sisältää esittäjän Satsanga- ja JP-Musiikki -yhtiöille tekemiä levytyksiä.


title: Pirjoliisa Tuominen

text: Pirjo-Liisa Tuominen (s. 1969) on Padasjoelta lähtöisin oleva kirjailija ja runoilija, joka toimii nykyään opettajana Padasjoella.


title: Pirjoliisa Tuominen

text: Tuominen palkittiin J. H. Erkon palkinnolla vuonna 1999.


title: Ahjo (lehti)

text:
Ahjo on vuonna 1949 perustettu Metallityöväen Liiton jäsenlehti. Sen levikki on noin 154 000. Lehti jaetaan kaikille liiton jäsenille ja lisäksi se leviää vapaakappaleina tai tilattuna muun muassa työnantajille ja tiedotusvälineille.
Ahjon artikkelit käsittelevät työelämää, taloutta ja yhteiskuntaa metallityöntekijöiden näkökulmasta. Lisäksi lehti kertoo liiton toiminnasta sekä jäsenten vapaa-ajasta ja harrastuksista. Ahjo kertoo myös ulkomaisten metallityöntekijöiden elämästä. Lisäksi lehti panostaa työelämää käsittelevään kuvajournalismiin. Ahjossa on myös ruotsinkieliset sivut.


title: Ahjo (lehti)

text: Vuonna 2017 Metallityöväen liitto ry muutti nimensä Teollisuusliitto ry:ksi ja Ahjosta tuli hetkeksi Teollisuusliiton jäsenlehti.


title: Ahjo (lehti)

text: Aloite Metalliliiton omasta äänenkannattajasta oli tehty jo vuoden 1943 liittokokoukselle. Vuonna 1948 liittotoimikunta päätti ryhtyä sanoista tekoihin. Oma lehti oli ajoitettu vuoteen 1949, jolloin liitto täytti 50 vuotta. Metalliliiton jäsenet eivät olleet olleet vailla lehteä siihenkään saakka. Vuosina 1899–1901 ilmestyi "Ilmarinen" ja 1909–1930 "Metallityöläinen". Vuosina 1931–1948 jäsenille tilattiin SAK:n julkaisema "Palkkatyöläinen".


title: Ahjo (lehti)

text: Liiton ensimmäinen lehti Ilmarinen perustettiin ensimmäisen edustajakokouksen päätöksellä 1899. Näytenumero ilmestyi jo saman vuoden marraskuussa. Tilaajamäärä jäi alle 480:n, mutta se oli 84 prosenttia vuoden 1900 jäsenistä. Kannattavuus olisi edellyttänyt tuhatta tilaajaa. Taloudellisten vaikeuksien takia lehdestä ilmestyi vain 17 numeroa, joista kaksi oli kaksoisnumeroita. Ilmarinen oli muutenkin liiton suurimpia menoeriä liiton ensimmäisenä toimintavuotena. Viimeinen numero ilmestyi elokuussa 1901.


title: Ahjo (lehti)

text: Omasta jäsenlehdestä sotien jälkeen käyty keskustelu kiteytyi kysymykseen siitä, miksei maan suurin ammattiliitto julkaise omaa lehteä, kun pienemmätkin liitot julkaisevat. Palkkatyöläinen ei pystynyt täyttämään kaikkia niitä toiveita, mitä eri liitot olivat asettaneet. Vaikeimmin voitettavia syitä oman lehden julkaisemiselle olivat Ahjon ensimmäisessä numerossa kirjoittaneen liiton puheenjohtajan Valdemar Liljeströmin mukaan teknilliset syyt. Suuri jäsenmäärä (yli 50 000) edellytti niin suurta painosta, "ettei mikään kirjapaino ole voinut ottaa vastaan lehden painamista". Myös sotien jälkeinen paperin säännöstely oli esteenä. Liittotoimikunnassa asia oli jätetty ensin pöydälle, kun kustannuslaskelmat osoittivat, että kerran kuussa ilmestyvä 16-sivuinen lehti maksaisi miljoona markkaa. Valtuustossa valtaosa jäsenistä kuitenkin puolsi julkaisemista.


title: Ahjo (lehti)

text: Lehden nimestä liittotoimikunta äänesti. Valmisteluissa lehti oli kulkenut liiton aiemman lehden Metallityöläisen nimellä. Valistusjaosto ehdotti nimeksi Ahjoa. Muita esillä olleita nimiä olivat "Sampo", "Metalli" ja "Rautakoura". Työläinen–sanaa lehden nimessä kavahdettiin käytännön syistä. Maaseutupaikkojen posteissa sellaisen nimen omaavan lehden arveltiin jäävän kantamatta. Nimestä järjestetyssä äänestyksessä Ahjo sai viisi ääntä, Sampo ja Metalli kaksi ääntä ja Metallityöläinen yhden äänen.


title: Ahjo (lehti)

text: Liittotoimikunta linjasi lehden sisältöä. Sen tuli olla ammattiyhdistys-, kulttuuri- ja perhelehti. Muodoksi päätettiin runsaasti kuvitettu aikakauslehti. Ahjo ilmestyi aluksi kerran kuussa ja huhtikuusta alkaen kaksi kertaa kuukaudessa. Ensimmäisenä vuonna julkaistiin 18 numeroa. Lehden vuosittaiset ilmestymiskerrat ovat vaihdelleen 16 numerosta (vuonna 1962) 52 numeroon (vuonna 1973). Ahjon formaatti muuttui tabloidiksi vuonna 1967 ja takaisin aikakauslehdeksi 1990. Nykyään Ahjo ilmestyy myös näköislehtenä internetissä. Vuonna 1977 lehdelle myönnettiin Valtion tiedonjulkistamispalkinto


title: Maud Kuistilan palkinto

text: Maud Kuistilan palkinto on Maud Kuistilan Muistosäätiön vuodesta 1994 alkaen jakama palkinto, joka myönnetään ansioituneelle lääketieteen alan tutkijoiden kouluttajalle. Palkinnon tarkoituksena on korostaa tutkijoiden kouluttajien merkitystä korkeatasoisen lääketieteellisen tutkimusperinteen säilyttämiselle ja edistämiselle Suomessa.


title: Maud Kuistilan palkinto

text: Palkinnon saajan valitsee Maud Kuistilan Muistosäätiön tieteellinen neuvottelukunta. Palkinnon suuruus on nykyisin 20 000 euroa.


title: Maud Kuistilan palkinto

text: Palkinto on jaettu vuosittain valtakunnallisten lääkäripäivien aikana, poikkeuksena vuosi 1996, jolloin palkintoa ei jaettu. Palkinnon saaja pitää samalla luennon.


title: Riitta Ikonen

text: Riitta Ikonen (s. 1981 Kouvola) on suomalainen, nykyisin New Yorkissa asuva ja työskentelevä nykytaiteilija. Ikonen valmistui Lontoon Royal College of Artista 2008 ja asui Englannissa ennen siirtymistään New Yorkiin. Hän työskentelee pukusuunnittelun, performanssin ja postitaiteen keinoin sekä toteuttaa yhteisöllisiä taideprojekteja.


title: Riitta Ikonen

text: Omaa asennettaan Ikonen kuvaa pragmaattiseksi intuitioksi. Taiteilija kertoo, kuinka tietyt esineet, yleensä pienet ja merkityksettömät, innostavat häntä niin, että hän haluaa pukea ne ylleen ja dokumentoida prosessin. Hänen tekemänsä asusteet taltioituivat valokuviin, joita on esitetty niin gallerioissa kuin julkisissa tiloissakin. Lontoossa hän teki päättötyönään julkista liikennettä koskevan projektin, jota esiteltiin metrotasanteilla.


title: Riitta Ikonen

text: Riitta Ikonen on jo pitkään työstänyt postitaidetta. Brightonin yliopiston tehtävästä vuonna 2003 alkanut projekti on jatkunut jo pitkään.


title: Riitta Ikonen

text: Lokakuussa 2013 Riitta Ikonen nimettiin Ars Fennica -ehdokkaaksi.


title: Leena Nio

text: Leena Nio (s. 1982 Helsinki) on suomalainen, Helsingissä työskentelevä nykytaiteilija.


title: Leena Nio

text: Leena Nio on valmistunut kuvataiteen maisteriksi Kuvataideakatemian maalaustaiteen osastolta vuonna 2010. Hänellä on myös kuva-artesaanin tutkinto Hyvinkään taidekoulusta vuodelta 2004. Nion työt ovat pääasiassa oljyvärimaalauksia, joiden kerroksellisuus tuottaa kuvatilaan sekä materiaalisia että illusorisia ulottuvuuksia. Nio on toteuttanut myös erilaisia installaatioita.


title: Leena Nio

text: Lokakuussa 2013 Leena Nio nimettiin Ars Fennica -ehdokkaaksi.


title: Leena Nio

text: Nion töitä on ollut esillä yksityisnättelyissä mm. Galerie Forsblomolla ja Forum Boxissa, sekä yhteisnäyttelyissä mm EMMA – Espoon modernin taiteen museossa ja Ars Fennica, Nykytaiteen museo Kiasma (2014).


title: Relevanssi

text: Tiedonhaun tavoitteena on löytää hakijalle relevanttia eli oleellista tietoa, useimmiten relevanttien dokumenttien muodossa. Jotta haun onnistumista voidaan mitata, pitää määritellä, mitkä tulosjoukon dokumenteista ovat relevantteja. Relevanssi voidaan siis määrittää kyselyn suhteena haun tuloksena syntyviin tietolähteisiin. Relevanssi on yksi tiedonhaun ja informaatiotutkimuksen keskeisistä käsitteistä, jonka määrittelystä käydään edelleen aktiivista keskustelua.


title: Relevanssi

text: Relevanssi voidaan nähdä suhteena kahden osatekijöistä muodostuvan ryhmän välillä.


title: Relevanssi

text: Relevanssi voidaan jakaa aihe- ja käyttäjärelevanssiin. Aiherelevanssi on enemmän järjestelmä- ja algoritmikeskeinen, kun taas käyttäjärelevanssi keskittyy enemmän relevanssin arviointiin käyttäjän näkökulmasta. Informaatiotutkimuksen päähuomio on nykyisin siirtynyt aiherelevanssista käyttäjärelevanssia kohti. Tiedonhakijan esittämä kysely ei ole sama asia kuin tiedonhakijan tiedontarve. Tämän vuoksi relevanssia tulisi pikemminkin verrata tiedonhakijan tiedontarpeeseen kuin hänen kyselyynsä.


title: Relevanssi

text: Relevanssin määritelmästä on ollut kiistanalaisuutta. Tutkijat ovat kuitenkin löytäneet neljä olennaista piirrettä, jotka tulisi ottaa huomioon:


title: Relevanssi

text: Tutkija Mizzaro jakaa relevanssin tutkimushistorian kolmeen ajanjaksoon.


title: Relevanssi

text: On ehdotettu, että relevanssi oli ajankohtainen kysymys jo silloin kun perustettiin ensimmäisiä kirjastoja – kirjastojen käyttäjät halusivat löytää relevanttia informaatiota. Vaikka monet tutkijat olivat käsitelleet tutkimuksissaan kysymystä, oliko tiedonhaussa löydetty tieto relevanttia, ennen vuotta 1958 ei termiä ”relevanssi” oltu varsinaisesti määritelty eikä se ollut yleisessä käytössä.”


title: Relevanssi

text: Vuonna 1958, tutkija Vickery esitti International Conference for Scientific Information -tilaisuuden väittelyosuudessa käsitteen ”relevanssi”, tästä tuli myöhemmin merkittävä virstanpylväs relevanssin tutkimushistoriassa. Vickery erotti aiherelevanssin ja käyttäjärelevanssin toisistaan jo tässä vaiheessa..


title: Relevanssi

text: Vuonna 1960, tutkijat Maron ja Kuhns päätyivät siihen tulokseen, että dokumentin relevanssisuhde tehtyyn tiedonhakuun on eri asia, kuin dokumentin relevanssisuhde hakijan tiedontarpeeseen. Kolme vuotta myöhemmin, tutkija Fairthorne esitti väitteen, jonka mukaan relevanssia tulisi ainoastaan mitata aiherelevanssin näkökulmasta. Hänen mukaansa mikäli hakijan yksilöllisyys otettiin huomioon, tällöin mikä tahansa teksti olisi relevantti mille tahansa haulle jostain näkökulmasta katsottuna.


title: Relevanssi

text: Tällä aikavälillä monet tutkijat täydensivät relevanssin määritelmää erottamalla relevanssiin liittyviä ominaisuuksia, kuten ajankohtaisuus ja käytettävyys, sekä relevanssiin vaikuttavia tekijöitä, kuten dokumentin ominaisuudet. Vuonna 1971 julkaistussa tutkimuksessa, tutkija Cooper sovelsi matemaattisen logiikan käsitteitä määrittämään relevanssia. Hän esitti relevanssia kuvaavan yhtälön, jossa hän kuvaili dokumenttia lauseiden joukkona ja huomioi lauseiden väliset relevanssisuhteet.


title: Relevanssi

text: Tutkimuksen painotus siirtyi määritelmästä perustavanlaatuisiin kysymyksiin. Tutkijat alkoivat tarkastella relevanssin suhdetta muihin tieteenaloihin, matemaattista logiikkaa käyttäen monet tutkijat loivat uusia malleja relevanssille ja relevanssia alettiin soveltamaan yhdestä dokumentista dokumenttikokonaisuuksiin. Yhtenä esimerkkinä relevanssin mallintamisesta voidaan pitää tutkija van Rijsbergenin esittämää teoriaa: jos dokumenttia ja hakua edustavat d ja q, niin dokumentti on relevantti haulle mikäli olettamus d → q on tosi.


title: Relevanssi

text: 90-luvulla käyttäjän rooli tiedonhaussa nähtiin aiempaa tärkeämpänä, mikä toi uuden näkökulman tutkimukseen: käytettävyys ja käyttäjäkeskeisyys sekä kognitiivinen ulottuvuus. Esimerkiksi tutkija Su esitti 20 arviointikriteeriä, joita voitiin soveltaa tiedonhakujärjestelmiin ja jotka jakautuivat seuraaviin ryhmiin: relevanssi, tehokkuus, käytettävyys ja käyttäjätyytyväisyys. Näiden lisäksi, hän loi ylimääräisen kriteerin, joka mittaa haun onnistuneisuutta käyttäjän näkökulmasta.


title: Relevanssi

text: Aiherelevanssissa tarkastellaan sitä, käsitteleekö dokumentti tiedonhaun määrittelemää aihetta. Dokumentin aiherelevanssin voi arvioida muun muassa asiantuntijoiden muodostama raati, joka vertaa tiedonhaussa saatuja dokumentteja hakupyyntöön.Aiherelevanssia käytetään lähinnä, kun halutaan mitata hakujen onnistumisastetta eri tiedonhakujärjestelmissä. Aiherelevanssi ei ota juuri huomioon itse tiedonhakijaa. Lähtökohtana on, että relevanssi on etsittävän dokumentin ominaisuus, eikä riipu tiedonhakijasta.


title: Relevanssi

text: Aiherelevanssin näkökulma on luonteeltaan tekninen ja sitä käytetään tehokkaampien tiedonhakujärjestelmien luomiseksi. Tutkimusasetelmat voidaan kirjata tarkasti ylös ja ne ovat toistettavissa. Tämä helpottaa eri tiedonhakujärjestelmien vertailua.


title: Relevanssi

text: Käyttäjälle eli tiedonhakijalle informaation relevanssiin vaikuttaa useammat tekijät kuin pelkästään hakukysymyksen ja löydettyjen dokumenttien kuvauksen välinen täsmäävyys.


title: Relevanssi

text: Tiedonhakijalle dokumentin relevanssi vaihtelee suuresti, koska hänen tietomääränsä haetusta aiheesta lisääntyy ongelmanratkaisun edetessä. Käyttäjärelevanssi on dynaaminen näkökulma, koska kyse on tiedontarpeen ja löydetyn informaation suhteesta tietyllä ajanhetkellä.


title: Relevanssi

text: Käyttäjälle merkittäviä tekijöitä dokumentin relevanssia arvioitaessa ovat dokumentin informaatiosisältö, dokumentin saatavuus ja pituus. Käyttäjä arvioi dokumentin relevanssia tiedonlähteen ja dokumentin tekijän perusteella. Relevanssin kokemukseen vaikuttaa käyttäjän oma tilanne, kuten käytettävissä oleva aika, käyttäjän aiemmat kokemukset aiheesta ja henkilökohtaiset mieltymykset.


title: Relevanssi

text:
Tefko Sarasevic on kehittänyt mallissaan relevanssin määritelmää aihe- ja käyttäjärelevanssia hienojakoisemmaksi. Hänen subjektiivisen relevanssin luokittelussa otetaan kattavasti huomioon tiedonhaun vuorovaikutteinen puoli. Usein käyttäjän suorittama relevanssiarvio tapahtuu intuitiivisesti yhdistäen käyttäjän aikaisempaa tietämystä, tilanteeseen ja työtehtävään liittyvää senhetkistä tarvetta sekä affektiivisia ominaisuuksia joita käyttäjällä on haun kohdetta kohtaan. Sarasevicin malli kuvaa viisi relevanssin luokkaa, joissa myös subjektiivisuus on otettu huomioon.Järjestelmärelevanssi on järjestelmän suorittamaa relevanssin arviointia joko algoritmin tai aiheen näkökulmasta.
Hakujärjestelmät käyttävät erilaisia algoritmeja tehdäkseen hakuja tietokantoihin. Algoritmisessa järjestelmärelevanssin arvioinnissa haut suoritetaan testitietokantaan, josta tiedetään kuinka monta relevanttia ja ei-relevanttia dokumenttia se sisältää. Tarkoitus on arvioida ja verrata erilaisten algoritmien suoriutumista hakutehtävistä.
Testitietokannassa olevien dokumenttien relevanssin arviointi on asiantuntijoiden suorittama, tällöin saadaan varma tieto relevanttien dokumenttien määrästä. Näin voidaan tutkia millä algoritmilla saadaan parhaat tulokset relevanssin näkökulmasta. Tavallisempaa nykyään on kuitenkin arvioida suurten testitietokantojen (esim. TREC-hankkeet) relevanttien dokumenttien määrä yhdistelemällä eri kokeissa saatuja tuloksia. Tällä tavoin voidaan arvioida relevanttien dokumenttien määrä koko testitietokannassa. TREC-hankkeiden ongelmana on, että tutkijat joutuvat tukeutumaan hankkeissa mukana olleisiin tutkimuskysymyksiin. Ratkaisuna tähän on esitetty relevanssiarvioin teettämistä joukkoistamisen voimin. Joukkoistamalla hyvinkin laajojen arviointitehtävien suoritus voidaan toteuttaa lyhyessä ajassa, sillä työntekijöitä eri palveluissa on valtavasti ja useasta eri maasta. Joukkoistamista on kuitenkin kritisoitu siitä, että tehtäviä suorittavien ihmisten koulutus ja tausta voivat vaihdella, eivätkä tulokset ole täten yhteismitallisia.


title: Relevanssi

text:
Järjestelmäkeskeinen relevanssiarviointi voidaan käsittää myös itse hakutuloksen relevanssin arvioinniksi, jonka hakujärjestelmä tekee. Tämä voidaan jakaa kahteen luokkaan aiherelevanssiksi ja algoritmirelevanssiksi. Hakujärjestelmillä on tapoja parantaa hakua tutkimalla automaattisesti haun tuloksia ja pisteyttämällä niitä eri kriteereillä. Käytännössä tämä onnistuu esimerkiksi relevanssipalautteen ja relevanssiarvioinnin keinoin.
Relevanssipalaute on hakujärjestelmien mekanismi, jonka avulla hakujärjestelmä hakee käyttäjälle uusia relevantteja dokumentteja. Mekanismi toimii automaattisesti tai käyttäjän antaman palautteen avulla. Automaattinen relevanssipalaute tutkii tuloslistauksen kärkitulokset ja hakee niitä käyttämällä uusia dokumentteja. Vaihtoehtoisesti käyttäjä voi itse määritellä relevantit dokumentit tuloslistasta joiden avulla tehdään uusi hakukierros. Relevanssipalautetta käyttää esimerkiksi Google-hakukoneen "Similar pages" -toiminto, joka hakee käyttäjälle hakutuloksen kanssa samankaltaisia sivuja.


title: Relevanssi

text: Relevanssilajittelussa järjestelmän hakutuloksille lasketaan vertailuluku, joka pohjautuu internetin sananhakupalveluissa monesti verkkosivujen keskinäiseen linkkirakenteeseen. Googlen osalta tässä puhutaan pagerankin laskemisesta. Lajittelun tarkoituksena on tarjota kaikkein relevanteimmat hakutulokset heti listan kärkeen. Relevanssilajittelussa hakutulos lajitellaan dokumenttien vertailulukujen perustella laskevaan järjestykseen. Näin kyselyä parhaiten vastaavat dokumentit tulevat hakutuloksen ensimmäisiksi. Usein nämä dokumentit ovat myös muutenkin arvioituina sisällöltään keskimääräisesti relevantimpia kuin tuloksessa myöhemmin esiintyvät.


title: Screen Actors Guild Awards 2010

text: Screen Actors Guild Awards 2010 oli järjestyksessään 16. Screen Actors Guild -palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksistaan vuoden 2009 elokuvissa ja televisio-ohjelmissa. Gaala järjestettiin 23. tammikuuta 2010 Shrine Auditoriumissa, Los Angelesissa, Kaliforniassa, Yhdysvalloissa.


title: Screen Actors Guild Awards 2010

text: Voittajat on listattu ensimmäisenä ja lihavoitu.


title: Diane Valkenburg

text: Diane Maria Valkenburg (s. 30. elokuuta 1984 Bergschenhoek, Etelä-Hollanti) on alankomaalainen pikaluistelija. Hän on edustanut seuratasolla Schaatsvereniging Lansingerlandia ja VPZ Schaatsploegia. Hän on pituudeltaan 172 cm.


title: Diane Valkenburg

text: Valkenburg voitti joukkuetakaa-ajon maailmanmestaruuden Heerenveenissä 2012 ja Sotšissa 2013. Hän on saavuttanut matkakohtaisissa MM-kilpailuissa lisäksi hopeaa 1 500 metrillä ja joukkuetakaa-ajossa Inzellissä 2011, sijoittunut neljänneksi 1 500 ja 3 000 metrillä 2013, viidenneksi 5 000 metrillä 2011 ja 2012 sekä kuudenneksi 3 000 metrillä 2011, 1 500 metrillä 2012 ja 5 000 metrillä 2013.


title: Diane Valkenburg

text: Valkenburg saavutti yleisluistelun MM-kilpailuissa hopeaa Hamarissa 2013. Lisäksi hän on ollut viides 2014, seitsemäs 2010 sekä kahdeksas 2008 ja 2011. EM-kilpailuissa hän on saanut pronssia Heerenveenissä 2013 sekä sijoittunut neljänneksi 2011 ja 2014, viidenneksi 2012 ja kuudenneksi 2010.


title: Diane Valkenburg

text: Vancouverin olympialaisissa 2010 hän sijoittui joukkuetakaa-ajossa kuudenneksi ja 3 000 metrillä 11:nneksi.


title: Diane Valkenburg

text: Valkenburg on sijoittunut maailmancupin kokonaiskilpailussa 3 000 ja 5 000 metrin yhteiscupissa kolmanneksi kaudella 2012–2013 ja neljänneksi kaudella 2011–2012 sekä 1 500 metrin cupissa viidenneksi 2011–2012 ja kuudenneksi 2012–2013.


title: Kari Heimonen (kirjailija)

text: Kari Heimonen (s. 27. joulukuuta 1952 Tuusula) on suomalainen monitoimimies, joka on työskennellyt useissa eri tehtävissä rock-teollisuudessa sekä muun muassa kirjailijana, puutarhurina, kivimiehenä, valokuvaajana ja ravintoloitsijana.


title: Kari Heimonen (kirjailija)

text: Heimosesta piti tulla lentäjä, mutta hänen kummisetänsä lentokapteeni Pekka Marttisen kuolema Maarinahaminan lentoturmassa 8. marraskuuta 1963 muutti hänen suunnitelmansa. Heimonen saavutti hyvin nuorena 1960-luvulla useita ammunnan Suomen mestaruuksia ja ampui tukun Suomen ennätyksiä. Hän tuli 1970-luvulla tunnetuksi Suomen ensimmäisenä rock-managerina ja suomalaisen rockabillyn kummisetänä. Heimonen oli 40 vuorokautta syömälakossa vuonna 2008, kun hän vastusti menestyksekkäästi Espoon kaupungin viranomaisten aikeita purkaa hänen kiviyrityksensä Nyx Oy Natura-alueeseen kuuluvan Matalajärven läheisyydessä.


title: Kari Heimonen (kirjailija)

text: Kari Heimonen sukelsi rock and rollin pyörteisiin toimittuaan aluksi tiskijukkana muun muassa ensin Joensuussa ja sitten Tampereella (taiteilijanimellä "Rocket" esiintymispaikoissa Roadhouse Yardbird, Teekkariklubi, Reuhari, Gorilla ja Näsineula) sekä keikkailevana "lätyn" pyörittäjänä lähinnä Hämeessä, New York Dollsseja mukaillen taiteilijanimellä "Rocking Doll". Heimonen työskenteli Teddy and the Tigersin managerina 1977-1979. Muihin Heimosen manageroimiin yhtyeisiin kuuluivat muun muassa Boppin Pete & Texas Rangers, Lonestars, Falcons ja Buck Jones & His Rhythm Riders. Ennen rockabilly-aikakautta Heimonen oli toiminut Virtanen-yhtyeen taustalla ja turkulaisen Dead End 5 -yhtyeen managerina. Heimonen on myös työskennelyt vähän aikaa muun muassa Kontran, Kari Peitsamon, Jorma Kääriäisen (Freddy Falcon) sekä Sleepy Sleepersin kanssa ja tuonut kykyjenetsijänä toimiessaan Poko Recordsille Eppu Normaalin ja Popedan, joka tuolloin tosin oli nimeltään Ilpo Ainiala Lutaboogie woogie band.


title: Kari Heimonen (kirjailija)

text: Jätettyään Teddy and The Tigersin Heimonen perusti lyhytikäisen Rebel-levy-yhtiön, jonka suojatteina olivat muun muassa Mystery Train, Boppin Pete ja Falcons. Heimonen on toiminut muun muassa roudarina, keikka-auton kuljettajana, valomiehenä, miksaajana, tuottajana ja sanoittajana, julistetaiteilijana, vaate- ja valosuunnittelijana sekä jopa sarjakuvapiirtäjänä (Huuli 11/77) salanimellä "Johnny Flight/Shakin' Sherwood Studios". Esimerkiksi Boppin' Pete & The Big Bang -yhtyeen "Thundermoon"-albumin (2002) tekstit sekä Tigersien alkuaikojen PR-materiaali, keikkajuliste ja esiintymisvaatteet olivat kaikki lähtöisin Heimosen korvien välistä.


title: Kari Heimonen (kirjailija)

text: Heimosen valokuvia on julkaistu muun muassa Metsästäjä-, Suosikki- ja Viherpiha-lehdissä 1960-, 1980- ja 2010-luvuilla sekä hänen kirjoittamissaan kirjoissa. Hän on myös toiminut sanomalehti Karjalaisen toimittajana (1986) ja avustanut muun muassa Helsingin Sanomia (1968-69). Ensimmäisen Kari Heimosen 11-vuotiaana kirjoittaman ja kuvaaman artikkelin nimeltä "Hyppää pois" julkaisi Joka Poika vuonna 1965. Ainoan valokuvanäyttelynsä "Unta ja totta" hän on pitänyt vuonna 1988 Joensuussa.


title: Kari Heimonen (kirjailija)

text: Heimosella on kesken jätetyn yliopistokoulutuksen lisäksi myös muun muassa kesken jääneet markkinointiopinnot sekä maanviljelijän koulutus. Hän on kasvattanut puutarhatilallaan kanoja, kukkia ja vihanneksia, sekä hoitanut mehiläisiä, ennen kuin ryhtyi vuonna 1984 rakentamaan pihoja ja puutarhoja. Vuonna 1991 Heimonen rakensi Joensuuhun maailman pohjoisimman trooppisen perhospuutarhan. Heimonen oli myös perustamassa Suomen ensimmäistä pihakivikaupaa Espooseen vuonna 2002.


title: Kari Heimonen (kirjailija)

text: Puutarha-alan yli 20-vuoden työkokemuksen ohessa Heimonen on kirjoittanut ja ottanut valokuvat kirjoihin "Kivi puutarhassa" (Tammi 2008) sekä "Pihojen kivityöt" (Rakennustieto 2011).


title: Kari Heimonen (kirjailija)

text: Metafysiikkaa käsittelevä kirja "Kaunis unelma" (Nyx) ilmestyi vuonna 2010. Vuonna 2018 Books on Demand julkaisi tarvepainatuksena Heimosen "intiaaninimellä" Hän Joka Uneksii 2010 alkaneiden, monivuotisen sairaustoipumisajan jälkeen 8 kuukaudessa kirjoittamat seitsemän kirjaa "Massapsykologia - perusteet", "Kapinallinen, Petturi, Pelastaja ja Äpärä", "Tiennyt Mitä Rakkaus On", "Vale Muuttuu Lopulta Totuudeksi", "Pahan Naamiot", "Mielenhallinta, menetelmät ja todellisuus" sekä "Mielenterveyden häiriöt – syyt ja kootut selitykset"


title: Kari Heimonen (kirjailija)

text: Nykyisin Heimonen kirjoittaa ihmisten hallitsemista ja alistamista käsittelevää blogia "Massapsykologia - Mind Control" intiaaninimellään Hän Joka Uneksii sekä rockmusiikkia ja sen lieveilmiöitä menneisyydessä käsittelevää blogia "Rock and Roll is Dead".


title: Jakov Estrin

text:
Jakov Estrin (21. huhtikuuta 1923 – 2. helmikuuta 1987 Moskova, Venäjä) oli venäläinen shakinpelaaja, tunnettu shakkiteoreetikko ja shakkikirjailija. Hän voitti kirjeshakin maailmanmestaruuden 1972–1975 pelatussa VII MM-turnauksessa. Lähishakissa Estrin oli kansainvälinen mestari.
Jakov Estrinin kirjeshakkiura kesti yli 40 vuotta. Hän sai 1966 kirjeshakin suurmestarin arvon 1963–1966 pelatusta Ragosinin muistoturnauksesta. Hän jakoi turnauksessa 2. sijan kirjeshakin ex-maailmanmestari Alberic O’Kellyn kanssa tuloksella 6/10. 1960-luvun lopulla Estrin oli kirjepelaajana jo maailman huippua. Kirjeshakin VI MM-turnauksessa (1968-1971) hän sijoittui kolmanneksi. Tuolloin mestaruuden voitti saksalainen Horst Rittner ja suomalainen Risto Kauranen oli 9. sijalla. Seuraavassa VII maailmanmestaruusturnauksessa Estrin voitti mestaruuden (1. Estrin 12/16; 2. Josef Boey 11,5; 3.-4. Vladimir Zagorovski ja Keith Richardson 11 jne.).


title: Jakov Estrin

text:
Kirjepelin ohella Estrin pelasi myös lähishakkia. Hän osallistui useisiin kansainvälisiin turnauksiin. Turnausmenestyksen perusteella hänelle myönnettiin kansainvälisen mestarin arvonimi 1975.
Jakov Estrin oli aikanaan tunnettu shakin teoreetikko. Hän kirjoitti useita teoksia eri avauksista. Estrinin tuotantoa on käännetty useille kielille.


title: Jakov Estrin

text: Kirjallisuutta:


title: Jääkausi (kappale)

text: Jääkausi on Jannika B:n kappale, joka on ensimmäinen singlejulkaisu hänen maaliskuussa 2014 julkaistulta "Šiva" -nimiseltä studioalbumilta. Kappale sai ensisoittonsa radiossa YleX -kanavan "Uuden musiikin aamuvuorossa" 9. tammikuuta ja itse single julkaistiin 10. tammikuuta 2014. Kappaleen on säveltänyt ja sanoittanut Jannika B yhdessä Heidi Maria Paalasen kanssa.


title: Jääkausi (kappale)

text: Jannika on kertonut, että kappaleen sanoituksessa on "toivoa jostain paremmasta ja ymmärrys siitä, että toista ihmistä ei voi muuttaa vaikka niin useasti ihmisinä siihen yritykseen sorrutaan".


title: Pesäpallon naisten Suomen Cup 1992

text: Pesäpallon Suomen Cup järjestettiin naisille 14.kerran kesällä 1992. Kilpailun voitti Viinijärven Urheilijain SM-sarjajoukkue. Tämä oli toistaiseksi viimeinen virallinen Suomen Cup pesäpallossa. Sarjaotteluiden lisääntymisen myötä cupissa nähtiin useita luopumisia ja mielenkiinto kilpailua kohtaan hiipui.


title: Risto Kauranen

text: Risto Kauranen (s. 6. heinäkuuta 1937) on suomalainen shakinpelaaja, joka on urallaan pelannut sekä lähishakkia että kirjeshakkia. Kirjeshakissa hän on eräs kaikkien aikojen menestyneimpiä suomalaisia pelaajia. Kauranen voitti pronssimitalin kirjeshakin XII maailmanmestaruusturnauksessa 1984–1991. Kirjeshakin suurmestarin arvon hän sai 1977.


title: Risto Kauranen

text: Risto Kauranen oppi shakin säännöt 1948. Kirjeshakin harrastamisen hän aloitti 1955. Hän osallistui kaksi kertaa (1965 ja 1967) kirjeshakin SM-turnaukseen ja voitti kummallakin kerralla hopeaa. Hän sai kirjeshakin kansainvälisen mestarin arvonimen 1971 ja suurmestarin arvon 1977. Kauranen pelasi kirjeshakkia pitkään huipputasolla. Hän oli ensimmäinen suomalainen pelaaja, joka pääsi kirjeshakin MM-kisojen loppukilpailuun. Vuosina 1968–1971 pelatussa VI kirjeshakin maailmanmestaruusturnauksessa Kauranen saavutti 9. sijan. Mestaruuden voitti saksalainen Horst Rittner. Kauranen osallistui myös 1978–1984 pelattuun X MM-finaaliin, jossa sijoitus oli jo 5. Mestaruuden voitti tuolloin Vytas Palciauskas. Kaurasen paras sijoitus oli 1984–1991 pelatussa XII maailmanmestaruusturnauksessa, jossa hän voitti pronssimitalin edellään vain maailmanmestari Grigori Sanakojev ja slovakialainen Josef Franzen. Kaurasen taakse kisassa jäivät muun muassa kirjeshakin ex-maailmanmestarit Tönu Öim ja Palciaskas.


title: Risto Kauranen

text: Maailmanmestaruuskisojen ohella Kauranen osallistui useita kertoja kirjeshakin Euroopan mestaruusturnaukseen. Hän voitti hopeamitalin 1. turnauksessa ja 11. EM-turnauksessa hän sijoittui vertailulla pronssille.


title: Risto Kauranen

text: Lähishakissa Kauranen korottui shakkimestariksi 1964. Pelaajana hän edusti Jyväskylän Työväen Shakkikerhoa (JyvTS). Hän osallistui suomenmestaruuskilpailuihin 1967 ja jakoi kisassa sijoja 8–10.


title: Pikkuoliivipeippo

text: Pikkuoliivipeippo ("Nesocharis shelleyi") on loistopeippojen heimoon kuuluva varpuslintu.


title: Pikkuoliivipeippo

text: Pikkuoliivipeippoa tavataan Kamerunissa, Päiväntasaajan Guineassa ja Nigeriassa. Lajin kannankehitys on vakaa, ja se on luokiteltu elinvoimaiseksi.


title: Huppuoliivipeippo

text: Huppuoliivipeippo ("Nesocharis ansorgei") on loistopeippojen heimoon kuuluva varpuslintu.


title: Huppuoliivipeippo

text: Huppuoliivipeippoa tavataan Kongon demokraattisen tasavallan itäosissa, Lounais-Ugandassa, Luoteis-Tansaniassa, Ruandassa ja Burundissa. Lajia on kuvattu paikallisesti yleiseksi ja sen kannankehitys on vakaa. Se on luokiteltu elinvoimaiseksi.


title: Valuuttariski

text: Valuuttariskillä tarkoitetaan valuuttojen keskinäisistä arvonmuutoksista johtuvia vaikutuksia yrityksen tulokseen, kassavirtoihin ja taseeseen. Valuuttariskille eli valuuttakurssien muutokselle altistuvat erityisesti sellaiset yritykset, jotka harjoittavat ulkomaankauppaa ja saavat tuloja eri valuutassa, jolloin ulkomaanvaluutan heikentyminen voi viedä tuotteista katteet. Lisäksi valuuttariskit koskevat ulkomaanvaluuttalla tehtyjä sijoituksia. Valuuttariski liittyy myös valuuttamääräisiin lainoihin. Valuuttariskiltä voidaan suojautua monella eri tavalla.


title: Tellervo Kalleinen

text: Tellervo Kalleinen (s. 1975 Lohja) on suomalainen, Helsingissä asuva ja työskentelevä nykytaiteilija.


title: Tellervo Kalleinen

text: Tellervo Kalleinen valmistui kuvataiteen maisteriksi Kuvataideakatemian tila-aikataiteen osastolta vuonna 2003. Hän oli vierailevana opiskelijana Braunschweigin ja Hampurin taideakatemioissa 2000–2001. Taideopintojen ohessa hän suoritti myös kiinalaisen lääketieteen opinnot 1996–2001. Kalleinen toteuttaa elokuvallisia teoksia, performansseja ja tapahtumia. Hän on tehnyt valtaosan tuotannostaan yhteistyössä Oliver Kochta-Kalleisen kanssa. Lisäksi hän on mukana taiteilijaryhmissä YKON, JOKAklubi ja The Speech Karaoke Action Group. Hän on tehnyt nuoresta asti myös musiikkia ja julkaisi LP-levyn Kaukaisu -nimen alla 2014 ja säveltää ja sanoittaa Olento Orchestral -bändilleen.


title: Tellervo Kalleinen

text: Oliver Kochta-Kalleisen kanssa tehdyt teokset ovat luonteeltaan osallistavia. Niille on tyypillistä laajempien ilmiöiden tutkiminen ihmisten subjektiivisten kokemusten kautta. Teoksista tunnetuin on Valituskuoro (2005 lähtien). Siinä osallistujien yksilöllisistä valituksista tehdään paikallisen muusikon avulla kollektiivinen kuoroteos, jonka osallistujat harjoittelevat ja esittävät. Valituskuoron ovat sittemmin toteuttaneet yksityiset ihmiset taiteilijaparin internetissä julkaisemien ohjeiden pohjalta jo yli sadassa kaupungissa ympäri maailman. Teos on poikinut jopa valituskuoroille omistettuja festivaaleja. Muita kaksikon yhteisiä töitä ovat mm. People in White (2011), jossa entiset mielenterveyspotilaat jakavat kokemuksiaan hoitaja–potilas-suhteesta, Archipelago Science Fiction (2012), jossa Turun saariston asukkaat pohtivat alueen tulevaisuutta tekemällä taiteilijoiden avulla saaristoon sijoittuvia sci-fi-lyhytelokuvia, Unimaa (2009), jossa he tekivät lyhytelokuvia suomalaisten Presidentti Tarja Halosesta näkemistä unista sekä I Love My Job (2010), joka kuvaa työntekijöiden fantasioita, jotka nousevat heidän työpaikoillaan kokemistaan konfliktitilanteista.


title: Tellervo Kalleinen

text: Valmistuessaan kuvataideakatemiasta vuonna 2003 hän voitti lopputyöllään In The Middle Of A Movie Suomen Kulttuurirahaston erikoispalkinnon


title: Tellervo Kalleinen

text: Vuonna 2012 hän voitti yhdessä Oliver Kochta-Kalleisen kanssa Suomen suurimman mediataidepalkinnon, AVEK-palkinnon.


title: Tellervo Kalleinen

text: 27. maaliskuuta 2014 Tellervo Kalleinen nimettiin yhdessä Oliver Kochta-Kalleisen kanssa Ars Fennica -palkinnon saajaksi.


title: Tellervo Kalleinen

text: 2015 hänelle myönnettiin William Thuring -nimikkopalkinto


title: Tellervo Kalleinen

text: Tellervo Kalleinen on pitänyt lukuisia omia näyttelyitään maailmanlaajuisesti, monet niistä Oliver Kochta-Kalleisen kanssa. Lisäksi hänen elokuviaan on näytetty elokuvafestivaaleilla.


title: Toni-Marie Iommi

text: Toni-Marie Iommi (s. 17. helmikuuta 1983 Birmingham, Britannia) on englantilainen laulaja. Hän on opiskellut taidekoulussa Stratford-upon-Avonissa. Hän julkaisi debyyttialbuminsa helmikuussa 2014.


title: Toni-Marie Iommi

text: Toni-Marie Iommi on englantilaisen Black Sabbath -yhtyeen Tony Iommin tytär.


title: Toni-Marie Iommi

text: Iommi on asunut vuodesta 2007 lähtien Suomessa, jonne hän muutti silloisen poikaystävänsä, HIM-yhtyeen kitaristi Mikko Lindströmin perässä. Pari erosi seitsemän vuoden seurustelun jälkeen. Vuodesta 2013 Iommi on seurustellut jääkiekkoilija Semir Ben-Amorin kanssa.


title: Mustakurkkupeippo

text: Mustakurkkupeippo ("Nesocharis capistrata") on loistopeippojen heimoon kuuluva varpuslintu.


title: Mustakurkkupeippo

text: Mustakurkkupeippoa tavataan Afrikassa hajanaisella alueella Senegalista Ugandaan. Lajin kannankehitys on vakaa eikä sen uskota olevan vaarassa. Se on luokiteltu elinvoimaiseksi.


title: Stefano Lucchini

text: Stefano Lucchini (s. 2. lokakuuta 1980 Bergamo, Italia) on italialainen jalkapalloilija, pelipaikaltaan puolustaja. Hän edustaa Serie A:ssa pelaavaa AC Cesenaa.


title: Stefano Lucchini

text: Lucchini on edustanut Italiaa viidessä alle 20-vuotiaiden ja 12:ssa alle 21-vuotiaiden maaottelussa. Hän oli A-maajoukkueen kokoonpanossa 10. elokuuta 2010 Norsunluurannikko-ottelussa, muttei pelannut siinä.


title: Vaahteraliigan kausi 1994

text: Vaahteraliigan kausi 1994 oli Vaahteraliigan 15. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteksi karsimaan sarjapaikasta I-divisioonaan kahden parhaan joukkueen kanssa.


title: Vaahteraliigan kausi 1994

text: Vaahteramalja XV oli kolmas peräkkäinen, jossa East City Giants ja Turku Trojans pelasivat. East City Giants voitti neljännen peräkkäisen mestaruutensa pistein 24–7. Helsinki Roosters voitti pronssia kolmannen kerran peräkkäin.


title: Vaahteraliigan kausi 1994

text: Uudet joukkueet sarjassa olivat Vantaan TAFT joka nousi sarjaan Kannelmäki Whipsin pudottua I-divisioonaan ja Kouvola Reds joka sai Espoo Coltsin jättämän sarjapaikan. Reds putosi samalla kaudella takaisin I-divisioonaan hävittyään karsintaottelunsa.


title: Daoguang

text:
Keisari Daoguang (myös Tao-Kuang,
, "mantšuksi Doro Eldengge Hūwangdi", 16. syyskuuta 1782 – 25. helmikuuta 1850) oli
mantšulaisen Qing-dynastian kahdeksas keisari ja kuudes tähän sukuun kuulunut Kiinan hallitsija vuosina 1820–1850. Hänen hallituskaudellaan Kiinaa koettelivat sekä ulkoiset onnettomuudet että sisäiset levottomuudet: silloin käytiin ensimmäinen oopiumisota, ja sen lopulla alkoi Taiping-kapina, joka oli vähillä kukistaa dynastian. Historioitsija Jonathan Spence on luonnehtinut Daoguangia "hyvää tarkoittavaksi mutta tehottomaksi mieheksi", joka ylensi virkamiehiä, jotka "osoittivat puristista näkemystä, vaikka heillä ei ollut mitään sanottavaa dynastiaa kohdanneista kotimaisista ja ulkomaisista ongelmista."


title: Daoguang

text: Daoguang syntyi Pekingin Kielletyssä kaupungissa, ja hänen alkuperäinen nimensä oli Mianning (Mien-ning; ). Se muutettiin myöhemmin muotoon Minning (Min-ning; ), kun hänestä tuli keisari: hänen oman nimensä ensimmäinen merkki Mian (Mien; 綿) vaihdettiin merkiksi Min (旻) jokseenkin yleisen 'Mian'-merkin välttämiseksi. Tämän uutuuden oli ottanut käyttöön hänen isoisänsä keisari Qianlong, jonka mielestä oli vanhan nimitabun vuoksi sopimatonta, että keisarin henkilökohtaisessa nimessä oli tavallinen merkki.


title: Daoguang

text: Mianningin isä oli Yongyan (永琰), josta vuonna 1796 tuli keisari Jiaqing. Hänen äitinsä, Yongyanin päävaimo, oli Hitara, joka kuului mantšujen hitara-klaaniin ja josta tuli keisarinna, kun Jiaqing vuonna 1796 nousi valtaistuimelle. Kuolemansa jälkeen hänet tunnettiin nimellä Keisarinna Xiaoshurui (孝淑睿皇后).


title: Daoguang

text: Mianning oli isoisänsä Qianlongin suosiossa ja seurasi usein vanhaa keisaria tämän metsästysretkillä. Eräällä sellaisella retkellä hän onnistui yhdeksänvuotiaana ampumaan kauriin, mikä kiehtoi suuresti Qianlongia. Vuonna 1813, vielä prinssinä, Mianningilla oli myös tärkeä osuus Valkoisen lootuksen joukkojen torjumisessa, jotka uhkasivat vallata Kielletyn kaupungin. Tämän vuoksi Mianningillä katsottiin olevan suuret ansiot, jotka varmistivat hänen pääsynsä valtaistuimelle.


title: Daoguang

text: Syyskuussa 1820, Mianning peri 38 vuoden iässä valtaistuimen isänsä, keisari Jiaqingin äkillisesti kuoltua tuntemattomasta syystä. Siitä lähtien hänet tunnettiin keisarina nimellä Daoguang. Hän sai kuitenkin perinnökseen rappeutuvan keisarikunnan, jonka rajoja länsimaiset maahantunkeutujat alinomaa loukkasivat. Hänen valtakaudellaan Kiinan suureksi ongelmaksi muodostui oopiumi, jota brittiläiset kauppiaat toivat maahan. Oopiumia oli alettu vähäisessä määrin tuoda maahan jo hänen iso-isoisänsä keisari Yongchengin valtakaudella, silloin kuitenkin vain noin 200 laatikollista vuodessa. Qianlongin valtakaudelta määrä oli kasvanut tuhanteen, Jiaqingin valtakaudella 4 000:een ja Daoguangin valtakaudella 30 000 laatikolliseen.


title: Daoguang

text: Daoguang antoi 1820- ja 1830-luvuilla monia asetuksia oopiumin maahantuontia vastaan, ja niiden toimeenpanosta vastasi komissaari Lin Zexu. Lin Zexun yritykset pysäyttää oopiumin leviäminen Kiinassa johti suoraan ensimmäiseen oopiumisotaan. Kun britit vuonna 1837 saivat tietoonsa, että kiinalaiset aikoivat kieltää oopiumin maahantuonnin, he lähettivät laivastoyksikön Kiinan rannikolle. Kun vuonna 1840 alkanut sota pitkittyi, keisari syytti asiasta Liniä, joka erotettiin virastaan ja karkotettiin Jilin prefektuuriin. Samaan aikaan Himalajalla Sikhivaltio aikoi miehittää Tiibetin, mutta se voitettiin Kiinan-Sikhien sodassa (1841–1842). Rannikolla Kiina osoittautui teknologisesti ja sotilaallisesti eurooppalaisia valtoja heikommaksi, minkä vuoksi se hävisi sodan ja joutui Nankingin rauhassa vuonna 1842 luovuttamaan Britannialle Hongkongin. Lisäksi rauhansopimuksen mukaan tuonti- ja vientitullit eivät saaneet olla korkeampia kuin 5 % tavaran arvosta, briteille oli myönnettävä eksterritoriaalioikeus ja suosituimmuusasema, ja Kiinan oli maksettava sotakorvauksia 21 miljoonan Meksikon dollarin arvosta.


title: Daoguang

text: Vuonna 1811 annettiin määräys, jonka mukaan katolisuutta Kiinaan levittäneet eurooppalaiset oli tuomittava kuolemaan. Tämä pidettiin täydennyksenä Qingin lakikirjassa olleeseen noituuden kieltäneeseen asetukseen. Protestanttiset lähetyssaarnaajat toivoivat, että Kiinan hallitus tekisi eron katolisuuden ja protestanttisuuden välille, sillä laissa mainittiin vain edellinen, mutta kun he vuosina 1835 ja 1836 toimittivat kiinalaisille kristillisiä kirjoja, keisari Daoguang pyysi ottaa selvää, ketkä olivat Kantonissa ne kotimaiset "petturit", jotka olivat tilanneet heiltä ne kirjat.Daoguang kuoli 25. helmikuuta 1850 Vanhassa Kesäpalatsissa (圓明園) 8 kilometriä luoteeseen Pekingin muurien ulkopuolella. Häntä seurasi hallitsijana hänen vanhin elossa olut poikansa Yi Zhu eli keisari Xianfeng. Daoguang ei onnistunut ymmärtämään eurooppalaisten tarkoitusperiä ja päättäväisyyttä tai oopiumisodan taloudellista taustaa. Vaikka kiinalaiset olivat lukumäärältään ylivoimaisia maahan tunkeutuneisiin eurooppalaisiin verrattuna, jotka sitä paitsi olivat tuhansien kilometrien päässä kotoaan, nämä pystyivät ylivoimaisilla aseillaan voittamaan taistelut kaikkialla Kiinan rannikolla. Mantšuhovi oli täysin riippuvainen maan eteläosista saatavista verotuloista ja sieltä Keisarinkanavaa pitkin suoritetuista sotaväenotoista, jotka Kiinan sotavoimat pystyivät helposti estämään Zhenjiangista käsin. Hänellä oli heikot tiedot Britanniasta ja siellä tapahtuneesta teollisesta vallankumouksesta, ja mieluummin hän ei olisi halunnut tietää mitään Kiinan ulkopuolisesta maailmasta. On sanottu, ettei Daoguang edes tiennyt, missä päin maailmaa Britannia sijaitsi. Hänen 30-vuotisella valtakaudellaan läntinen imperialismi ja ulkomaalaisten maahantunkeutuminen tulivat Kiinan vitsauksiksi eri muodoissaan seuraavien sadan vuoden ajaksi.


title: Daoguang

text: Daoguang haudatiin Mulingin () mausoleumiin, joka on osa Läntisiä Qing-hautoja, 120 kilometriä Pekingistä lounaaseen.


title: Snežinka

text: Snežinka (, ) on talviurheilukeskus Tšaikovskissa Permin aluepiirissä Venäjällä. Siellä sijaitsee muun muassa viisi hyppyrimäkeä, laskettelurinne, ampumahiihtostadion sekä hotelli.


title: Snežinka

text: Vuonna 1980 ensimmäinen K40-hyppyrimäki valmistui alueelle, ja vuoteen 1985 mennessä alueella olivat K90-, K70-, K40-, K20- ja K10-hyppyrimäet.


title: Snežinka

text: Vanhat hyppyrimäet purettiin pois nykyisten rakennusten tieltä vuonna 2010, jolloin aloitettiin rakentamaan nykyisiä hyppyrimäkiä (K125 HS140, K95 HS106, K65 HS72, K40 ja K20), laskettelurinnettä ja hotellia. Kolme suurinta hyppyrimäkeä ja hotelli avattiin helmikuussa 2012.


title: Snežinka

text: Kahdessa suurimmassa hyppyrimäessä on Ski-Line latu-ura ja ponnistusvoimaa, -tasapainoa ja -ajoitusta mittaava mittausjärjestelmä. Venäjän mestaruuskilpailut 22.–26. maaliskuuta 2012 oli ensimmäinen Snežinkan hyppyrimäistä järjestetty kilpailu. Ensimmäinen kansainvälinen kilpailu oli Continental Cup 15.–16. syyskuuta 2012, johon mennessä myös kaksi pienintä hyppyrimäkeä valmistuivat. Kaikissa viidessä hyppyrimäessä on muovitus.


title: Snežinka

text:
Mäkiennätyksen 147,0 metriä on hypännyt Jevgeni Klimov.
Kesämäkiennätyksen 145,5 metriä on hypännyt Robert Kranjec.
Hyppyrimäki avattiin vuonna 1985. Vuonna 2010 alkaneessa ja vuonna 2012 valmistuneessa remontissa hyppyrimäki uusittiin kokonaan ja sen K-piste siirtyi 90 metristä 95 metriin ja HS-pisteeksi asetettiin 106 metriä. Kesällä 2017 HS-piste siirrettiin turvallisuussyistä 102 metriin.


title: Snežinka

text:
Mäkiennätyksen 108,0 metriä on hypännyt Denis Kornilov.
Naisten mäkiennätyksen 103,0 metriä on hypännyt Irina Avvakumova.
Kesämäkiennätyksen 109,5 metriä on hypännyt Anže Lanišek.
Naisten kesämäkiennätyksen 108,0 metriä on hypännyt Sara Takanashi.
Hyppyrimäki avattiin vuonna 1984. Vuonna 2010 alkaneessa ja vuonna 2012 valmistuneessa remontissa hyppyrimäki uusittiin kokonaan ja sen K-piste siirtyi 70 metristä 65 metriin ja HS-pisteeksi asetettiin 72 metriä. Mäkiennätys on neuvostoliittolaisen Gennadi Prokopenkon hyppäämä 65,0 metriä.


title: Snežinka

text: Hyppyrimäki avattiin vuonna 1980. Vuonna 2010 alkaneessa ja vuonna 2012 valmistuneessa remontissa hyppyrimäki uusittiin kokonaan ja uuden hyppyrimäen alastulorinteeseen asennettiin muovitus. Mäkiennätys on neuvostoliittolaisen V. Begunovin hyppäämä 42,0 metriä.


title: Snežinka

text: Hyppyrimäki avattiin 1980-luvulla. Vuonna 2010 alkaneessa ja vuonna 2012 valmistuneessa remontissa hyppyrimäki uusittiin kokonaan ja uuden hyppyrimäen alastulorinteeseen asennettiin muovitus.


title: Snežinka

text: Hyppyrimäki avattiin 1980-luvulla ja purettiin vuonna 2010.


title: Oliver Kochta-Kalleinen

text: Oliver Kochta-Kalleinen (s. 1971 Dresden, Itä-Saksa) on nykytaiteilija. Hän on asunut Helsingissä vuodesta 2003.


title: Oliver Kochta-Kalleinen

text: Oliver Kochta (nyk. Kochta-Kalleinen) asui Itä-Saksan Dresdenissä 1991 asti, jolloin hän muutti Hampuriin opiskelemaan taidekorkeakoulussa (Hochschule für bildende Künste Hamburg). Hän valmistui sieltä vuonna 2000. Hän on myös opiskellut Icelandic College of Art and Crafts MHI:ssa 1996–1997 sekä Kuvataideakatemian tila-aikataiteen osastolla 1998–1999.


title: Oliver Kochta-Kalleinen

text: Oliver Kochtan toi Suomeen hänen pitkäaikainen tutkimuksensa suomalaisen tiedemiehen Karl Selim Lemströmin (1838-1904) yrityksistä ymmärtää revontulien syntymekanismi. Hän toteutti aiheesta näyttelyn "Northern Lights and Electric Carrots", joka oli esillä Helsingissä (Valon voimat -festivaali, 2004) sekä Hampurissa (Galerie Für Landschaftskunst, 2006). Hänen kiinnostuksensa revontuliin näkyi myös toisena Helsinkiin, yhdessä hampurilaistaiteilija Frank Lüsingin kanssa toteuttamana, teoksena "Public Polar Light Observatory": He rakensivat väliaikaisen revontuliobservatorion Helsingin tähtitorninmäelle (Valon voimat -festivaali 1999). Toinen syy Suomeen hakeutumisessa oli, että hän käsitteli Hampurin taidekorkeakoulun kirjallisessa lopputyössään suomalaisia taiteilijoita Jussi Kiveä ja Lauri Anttilaa, sekä tieteilijä Yrjö Hailaa. Hän julkaisi lopputyönsä kirjana "The Straight Line" (2001).


title: Oliver Kochta-Kalleinen

text: Hänet tunnetaan parhaiten yhteistyöstä Tellervo Kalleisen kanssa, joka alkoi heidän järjestäessään maailman ensimmäisen mikrovaltioiden huippukokouksen Helsinkiin 2003, MUU ry:n Amorph!03 -festivaalin kuraattoreina.


title: Oliver Kochta-Kalleinen

text: Kaksikon projektit toteutuvat usein videoinstallaatioina, elokuvina tai tapahtumina. Ne toteutetaan luovana yhteistyönä osallistujien kanssa. He ovat esittäneet teoksiaan näyttelyissä ja festivaaleilla ympäri maailmaa. Projekteista tunnetuin on "Valituskuoro", jonka on sittemmin ovat toteuttaneet yksityiset ihmiset jo yli 80 maassa. Muita kaksikon yhteisiä töitä ovat muun muassa "People in White" (2011), jossa entiset mielenterveyspotilaat jakavat kokemuksiaan hoitajan ja potilaan suhteesta, "Archipelago Science Fiction" (2012), jossa Turun saariston asukkaat pohtivat alueen tulevaisuutta tekemällä saaristoon sijoittuvia sci-fi-lyhytelokuvia taiteilijoiden avulla, "Unimaa" (2009), jossa he tekivät lyhytelokuvia suomalaisten presidentti Tarja Halosesta näkemistä unista sekä "I Love My Job" (2010), joka kuvaa työntekijöiden fantasioita, jotka nousevat heidän työpaikoillaan kokemistaan konfliktitilanteista.


title: Oliver Kochta-Kalleinen

text: Oliver Kochta-Kalleinen on myös taiteilijaryhmien Romantic Geographic Society, YKON ja The Speech Karaoke Action Groupin jäsen.


title: Oliver Kochta-Kalleinen

text: Tellervo ja Oliver avioituivat 2004, jolloin Oliver muutti viralliseksi nimekseen Oliver Kalleinen, ja alkoi käyttää taiteilijanimenä Oliver Kochta-Kalleinen. Heillä on yksi lapsi.


title: Oliver Kochta-Kalleinen

text: Vuonna 2012 Oliver Kochta-Kalleinen ja Tellervo Kalleinen saivat AVEK-mediataidepalkinnon.


title: Oliver Kochta-Kalleinen

text: 27. maaliskuuta 2014 Oliver Kochta-Kalleinen nimettiin yhdessä Tellervo Kalleisen kanssa Ars Fennica -palkinnon saajaksi.


title: Pariah’s Child

text: Pariah’s Child on power metal -yhtye Sonata Arctican kahdeksas studioalbumi. Se julkaistiin 28. maaliskuuta 2014 levymerkillä Nuclear Blast.


title: Pariah’s Child

text: Albumi on Sonata Arctican ensimmäinen sitten vuonna 2004 ilmestyneen Reckoning Nightin, jonka kannessa on yhtyeen vanha logo. Yhtye on pyrkinyt palaamaan juurilleen, ja kappaleet ovat edelliseen albumiin verrattuna enemmän perinteistä power metalia. Albumin kappaleet kertovat Sonata Arctican vanhalle tyylille ominaisesti susista.


title: A. T. Hill

text: A. T. Hill (myös Tom Hill, synt. Topias Mäkinen, 1897 – 1978) oli kanadansuomalainen kommunisti ja ammattiyhdistysaktiivi, joka vaikutti 1900-luvun alkuvuosikymmeninä muun muassa Kanadan kommunistisessa puolueessa. Hän oli Sanna Kannaston ja Aku Päiviön ohella aikakauden merkittävimpiä kanadansuomalaisen työväenliikkeen toimijoita.


title: A. T. Hill

text: Hill toimi jo nuorena aktiivisesti Industrial Workers of the World -ammattiliitossa kiertäen metsätyömailla organisoimassa ammattiliiton toimintaa. Vuonna 1918 hän oli perustamassa osuuskuntaperiaatteella toimivaa The Hoito -ravintolaa Thunder Bayn kaupunkiin. Se tarjosi metsätyömiehille edullista majoitusta ja ruokaa heidän vieraillessaan kaupungissa. Hill oli vielä nykyäänkin toimivan hotelli-ravintolan ensimmäinen johtaja.


title: A. T. Hill

text: Jätettyään anarkosyndikalistisen IWW:n 1920-luvun alussa, oli Hill mukana perustamassa metsureiden Lumber Workers Industrial Union of Canada -ammattiliittoa, joka muun muassa julkaisi kuukausittain ilmestyvää suomenkielistä "Metsätyöläinen"-lehteä. Hän kirjoitti säännöllisesti myös Sudburyssä ilmestyneeseen "Vapaus"-sanomalehteen. Samalla vuosikymmenellä hän oli myös Kanadan Suomalaisen Järjestön johtajana. Vuonna 1923 hänet valittiin Kanadan kommunistisen puolueen vastaperustetun nuorisojärjestön (Young Workers' League of Canada) ensimmäiseksi puheenjohtajaksi.


title: A. T. Hill

text: Myöhemmin Hill toimi sihteerinä vuonna 1929 perustetussa Workers' Unity Leaguessa, joka oli useamman kommunistisen ammattiliiton kattojärjestö. Elokuussa 1931 Hill pidätettiin yhdessä kahdeksan muun kommunistisen puolueen aktiivin kanssa ja tuomittiin viiden vuoden vankeuteen, koska Kanadan kommunistinen puolue oli oikeuden mukaan laiton järjestö.


title: A. T. Hill

text: Vuonna 2011 ensi-iltansa saaneessa kanadalais-suomalaisessa draamadokumentissa "Under the Red Star" Hilliä esittää näyttelijä Jussi Nikkilä.


title: Šipkan solan taistelu

text: Šipkansolan taistelu oli sarja Bulgariassa sijaitsevan Šipkansolan hallinnasta käytyjä taisteluja Venäjän–Turkin sodassa 1877–1878.


title: Šipkan solan taistelu

text: Koska tärkein reitti Tonavalta Balkanvuorten läpi Bulgarian eteläosiin kulki Šipkansolan kautta, sola oli strategisesti hyvin tärkeä. Turkkilaiset puolustivat solaa alkujaan 4 000 miehen voimin, mutta venäläinen kenraali Josif Gurko onnistui valtaamaan sen yllätyshyökkäyksellä sodan alussa heinäkuussa 1877. Elokuussa turkkilainen kenraali Suleiman pašša yritti vallata solan takaisin 30 000 miehen voimin. Puolustajina oli yhteensä noin 7 500 venäläistä ja bulgarialaista vapaaehtoista kenraali Nikolai Stoletovin komennossa. Tämä 21.–26. elokuuta käyty taistelu, jossa turkkilaiset torjuttiin täpärästi, on saavuttanut Bulgarian kansallisessa historiankirjoituksessa legendaarisen maineen. Turkkilaiset yrittivät solan takaisinvaltausta vielä syyskuussa, minkä jälkeen molemmat osapuolet linnoittautuivat asemiinsa solan luona. Niin kauan kuin Venäjän suuri pääarmeija oli sidottu Plevnan linnoituksen piiritykseen Pohjois-Bulgariassa, turkkilaisten kannatti jatkaa läpimurron yrittämistä Šipkassa.


title: Šipkan solan taistelu

text: Venäjän sotaretki nytkähti uudelleen liikkeelle joulukuussa 1877 Plevnan antauduttua. Kenraali Fjodor Radetzky käynnisti uuden hyökkäyksen Šipkansolan luona tammikuussa 1878. Koska Plevnan kukistumisen jälkeen Šipkan puolustaminen ei enää ollut mielekästä, solan luo sijoitettujen turkkilaisten joukkojen komentaja Vessil pašša antautui 9. tammikuuta. Tämän jälkeen Venäjän armeija pääsi etenemään nopeasti eteläiseen Bulgariaan ja hyökkäämään Adrianopoliin.


title: Šipkan solan taistelu

text: Kaikkiaan venäläiset menettivät Šipkansolan taisteluissa noin 5 500 miestä ja turkkilaiset 13 000.


title: Šipkan solan taistelu

text: Taistelupaikalle pystytettiin vuonna 1934 ”Vapauden monumentti” -niminen suuri muistomerkki, jonka aiheena on taistelun merkitys Bulgarian itsenäistymiselle.


title: Etiopianpeippo

text: Etiopianpeippo ("Pytilia lineata") on loistopeippojen heimoon kuuluva varpuslintu. Sitä tavataan Etiopian keski- ja pohjoisosissa. Lajia on pidetty kuuluvana samaan lajiin punasiipipeipon ja keltasiipipeipon kanssa. Etiopianpeippoa pidettiin aiemmin kultasiipipeipon läheisenä sukulaisena, mutta molekyylisgeneettisten tutkimusten tulokset eivät tue tätä.


title: Punasiipipeippo

text: Punasiipipeippo ("Pytilia phoenicoptera") on loistopeippojen heimoon kuuluva varpuslintu.


title: Punasiipipeippo

text: Punasiipipeippoa tavataan Afrikassa Senegalista Etiopiaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.


title: Keltasiipipeippo

text: Keltasiipipeippo ("Pytilia hypogrammica") on loistopeippojen heimoon kuuluva varpuslintu.


title: Keltasiipipeippo

text: Keltasiipipeippoa tavataan Afrikassa Guineasta Keski-Afrikan tasavaltaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.


title: Kultasiipipeippo

text: Kultasiipipeippo ("Pytilia afra") on loistopeippojen heimoon kuuluva varpuslintu.


title: Kultasiipipeippo

text: Kultasiipipeippoa tavataan Keskisen Afrikan eteläosissa, Eteläisen Afrikan pohjoisosissa sekä Itä-Afrikassa. Lajin kannankehitys on vakaa, ja se on luokiteltu elinvoimaiseksi.


title: Nyrkkeilyn maailmanmestaruuskilpailut 2013

text: Vuoden 2013 nyrkkeilyn maailmanmestaruuskilpailut järjestettiin 14.–26. lokakuuta Almatyssa, Kazakstanissa. Kisoissa oteltiin 10 painoluokassa. Kisojen menestynein maa oli Kazakstan, jonka urheilijat saavuttivat kisoista kahdeksan mitalia; neljä kultaa, kaksi hopeaa ja kaksi pronssia.


title: Outi Lauhakangas

text: Outi Lauhakangas (o.s. Kuusi; s. 24. kesäkuuta 1953 Varkaus) on suomalainen sananlaskututkija ja tietokirjailija. Lauhakangas valmistui valtiotieteiden tohtoriksi Helsingin yliopistosta vuonna 2004 väitöskirjallaan "Puheesta ihminen tunnetaan: Sananlaskujen funktiot sosiaalisessa vuorovaikutuksessa". Lauhakangas toimi suomalaisen kulttuurilehden "Hiidenkiven" päätoimittajana vuodesta 2010 vuoteen 2012.


title: Outi Lauhakangas

text: Lauhakangas on ylläpitänyt kansainvälistä Matti Kuusi -sananlasku- ja typologiatietokantaa vuodesta 2001 alkaen. Vuodesta 2007 eteenpäin Lauhakangas on toiminut suunnittelu-, organisointi- ja asiantuntijatehtävissä kansainvälisessä sananlaskukollokviossa.


title: Outi Lauhakangas

text: Lauhakankaalta on ilmestynyt suomenkielisiä tietokirjoja, ja hän on toimittanut sananlaskukokoelmia myös yhdessä isänsä akateemikko Matti Kuusen kanssa. Lisäksi hän on toimittanut suomeksi yhdysvaltalaisen yhteiskuntakriitikon ja filosofin Henry David Thoreaun esseen käännökseen ja kommentteihin perustuvan pamfletin "Kansalaistottelemattomuudesta."


title: Tennōjin puisto

text: Tennōjin puisto on viheralue Tennōji-kun suuralueella Osakan eteläosassa.


title: Tennōjin puisto

text: Puisto avattiin vuonna 1909. Vuodesta 1990 kävijöiltä on kerätty sisäänpääsymaksua. Puiston alueella on historiallisia kohteita kuten Chausuyama Tumulus, joka on alkujaan Kuroda-klaanin riisivarasto Edo-kauden puolivälistä. Osakan eläintarha ja Osakan kaupungin taidemuseo sijaitsevat myös puiston alueella.


title: Tennōjin puisto

text: Puiston sisäänpääsyportin läheisyydessä on laajoja kukkaistutuksia ja ruusuköynnösten koristama muuri. Puistoon sisältyy myös lampi ja sen rannalla japanilaistyylinen Keitakuen-puutarha, jonka pinta-ala on 13 700 m.


title: Onerva Mäki

text: Onerva Mäki (o.s. Nummelin, s. 16. joulukuuta 1926) on erityispedagogiikan kehittäjä, lehtori ja kasvatustieteen kunniatohtori sekä erityisopettajien kouluttaja, cp-, kuulo- ja näkövammaisuuden tutkija vuosina 1962–1990.


title: Onerva Mäki

text: Mäki perehtyi ASLA-stipendillä vuonna 1955 Yhdysvalloissa CP-vammaisten koulutukseen ja puheopetukseen. Suomeen palattuaan hän perusti Suomen ensimmäisen CP-luokan Helsingin raajarikkoisten kouluun ja toimi koulussa cp-vammaisten puheopettajana vuoteen 1962. Vuonna 1964 hän muutti Jyväskylään ja käynnisti yliopistossa logopedisen klinikan. Siihen kuuluvaa lehtoraattia Mäki hoiti vuoteen 1969. 1980-luvulla hän aloitti suomalaisen erityispedagogiikan osaamisen viennin kehitysmaihin. Afrikkalaisia opettajia alettiin kouluttaa erityisopettajiksi Jyväskylän yliopiston erityispedagogiikan laitoksessa. Työ on jatkunut Niilo Mäki Instituutin kehitysyhteistyöhankkeiden muodossa ja laajentunut myös Chileen ja Baltiaan. Mäki sai vuonna 2000 kasvatustieteen kunniatohtorin arvon. Marraskuussa 2009 hänelle myönnettiin Unescon Jan Amos Comenius -palkinto. Mäki oli ensimmäinen suomalainen tämän palkinnon saaja.


title: Onerva Mäki

text: Jyväskylässä toimiva valtion erityiskoulu on nimeltään Valteri-koulu Onerva.


title: Operaatio Nordlicht

text: Operaatio Nordlicht voi viitata seuraaviin toisen maailmansodan aikaisiin sotilasoperaatioihin:


title: Täpläsalamanteri

text: Täpläsalamanteri ("Ambystoma maculatum") on "Ambystoma"-sukuun kuuluva pyrstösammakkolaji. Se liikkuu enimmäkseen öisin ja oleskelee päivisin maan alla.


title: Täpläsalamanteri

text: Aikuisen yksilön pituus on noin 15–25 senttiä. Keskiruumis on tukeva. Väriltään se on joko musta, sinertävän musta, tummanharmaa tai tummanruskea. Sen ihossa olevat keltaisen tai oranssin väriset pilkut jatkuvat aina hännäntyveen saakka. Pään lähellä sijaitsevat pilkut ovat, joillakin populaatioilla, tummemman sävyisempiä verrattuna muualla ruumista sijaitseviin pilkkuihin. Raajat ovat lyhyet.


title: Täpläsalamanteri

text: Täpläsalamanteria tavataan Pohjois-Amerikan itäosassa ja eteläisessä Kanadassa. Sitä esiintyy metsissä.


title: Täpläsalamanteri

text: Naaras munii veteen, oksien päälle keväällä. Yksilöt palaavat parittelemaan aina samaan paikkaan.


title: Täpläsalamanteri

text: Täpläsalamanterin ruokavalio koostuu pääosin hyönteisistä, madoista, etanoista, hämähäkeistä, tuhatjalkaisista, sekä muista sammakkoeläimistä.


title: Jon Landau

text: Jon Landau (23. kesäkuuta, 1960, New York City, New York) on yhdysvaltalainen elokuvatuottaja.


title: Jon Landau

text: Landau syntyi juutalaiseen perheeseen New Yorkissa. Hän teki yhteistyötä James Cameronin kanssa. Esimerkiksi Titanicin elokuvasta, joka voitti myöhemmin Oscar-palkinnon. Tunnetuin hänen elokuvatuottamisena oli Avatar, josta hän sai Oscar-ehdokkuuden, mutta menetti sen.


title: Abeno Harukas

text: Abeno Harukas on pilvenpiirtäjä Japanin Osakan kaupungissa. Se valmistui vuonna 2014. Rakennuksen korkeus on 300 metriä, joten se on Japanin korkein pilvenpiirtäjä.


title: Abeno Harukas

text: Rakennuksen suunnitteli arkkitehti Pelli Clark. Rakennustyöt alkoivat vuonna 2010.


title: Abeno Harukas

text: Rakennuksen suunnittelussa otettiin huomioon ympäristönäkökohtia. Siihen sisältyy kattopuutarhoita ja oma voimala, jossa biojärtteistä tuotetaan metaania ja siitä energiaa.


title: Abeno Harukas

text: Rakennuksen alaosassa on Ōsaka-Abenobashin rautatieasema ja pysäköintitiloja. Näiden päällä on tavaratalo, taidemuseo, toimistoja, 360-huoneen hotelli ja ylimpänä näköalatasanne.


title: Anita Armfelt

text: Anita Helena Armfelt, o. s. "Wasastjerna" (12. tammikuuta 1909 Turku – 13. syyskuuta 1988) oli suomalainen ruotsin kielellä kirjoittanut kirjailija.


title: Anita Armfelt

text: Anita Armfeltin vanhemmat olivat Viktor Waldemar Wasastjerna (1879–1941) ja Ebba Hildegard Öhrbom (1879–1951). Hän oli naimisissa kreivi Carl-Gustaf August Magnus Armfeltin (1897–1970) kanssa, joka omisti Vuorentaan kartanon Halikossa.


title: Naniwa-ku

text: Naniwa-ku () on yksi Osakan kaupungin 24:stä suuralueesta. Se sijaitsee kaupungin keskiosassa ja rajautuu pohjoisessa Dōtonborigawa- ja lännessä Kizugawa-jokeen. Merkittävä Namban rautatieasema sijaitsee suuralueen pohjoisosassa ja se on siten osa Osakan eteläistä keskusta-aluetta. Suuralueen pinta-ala on 4,37 neliökilometriä ja siellä on 63 382 asukasta (vuonna 2012).


title: Naniwa-ku

text: Suuralue sijaitsee liikenteellisesti keskeisellä paikalla, ja siellä onkin sen vuoksi toiminut pitkään pieniä ja keskisuuria kauppa- ja teollisuusyrityksiä. Merkittäviä kaupunginosia ovat Tokion Akihabaraa vastaava elektroniikkakaupan Denden Town ja retroviihdealue Shinsekai, jonka keskellä kohoaa yksi Osakan maamerkeistä, alun perin vuonna 1912 rakennettu Tsūtenkaku-torni. Tällä alueella sijaitsee myös perinteinen Janjan yokochō -kauppakuja. Muita merkittäviä ostospaikkoja ovat Namba City- ja Namba Parks -kauppakeskukset. Hakihaki Town on vuorostaan alue, johon on keskittynyt yli sata jalkineliikettä.


title: Naniwa-ku

text: Naniwa-kun alueella sijaitsee useita nähtävyyksiä. Merkittävin pyhäkkö on Imamiya Ebisu -jinja, jossa järjestetään tammikuisin suosittu Tōka Ebisu -festivaali. Sen historia ulottuu Edo-kaudelle. Gansen-jin temppeli tunnetaan vuorostaan kivipuutarhastaan. Museoista suuralueella sijaitsee Osakan ihmisoikeusmuseo Liberty Osaka. Urheilu- ja huvittelumahdollisuuksia tarjoavat Osakan prefektuurin urheiluhalli, Naniwan urheilukeskus uima- ja luisteluhalleineen ja kahdeksankulmion muotoinen Minatomachi River Place -kompleksi, johon kuuluu 1 500 paikan Namba Hatch -konserttisali.


title: Naniwa-ku

text: Naniwan aluetta palvelevat Osakan metron Midōsuji-linja, Sakaisuji-linja, Sennichimae-linja ja Yotsubashi-linja, JR Westin Osakan ympyrälinja ja Kansai-päälinja, Nankai-rautateiden Nankai-päälinja ja Kōya-linja, Hanshin-rautateiden Namba-linja sekä Hankai-raitioteiden Hankai-linja. Lisäksi suuri Osaka City Air Terminal (OCAT) -bussiterminaali sijaitsee alueella.


title: Josif Gurko

text: Josif (Iosif) Vladimirovitš Gurko (, , 28. heinäkuuta 1828 Novgorod – 28. tammikuuta 1901 Tverin kuvernementti) oli venäläinen sotamarsalkka, joka ansioitui komentajana Turkin sodassa 1877–1878.


title: Josif Gurko

text: Gurkon sotilasura alkoi 1846 kornettina henkikaartin husaarirykmentissä. Hän yleni 1866 ratsuväkirykmentin komentajaksi, 1867 kenraalimajuriksi, 1874 prikaatinkomentajaksi ja divisioonankomentajaksi sekä 1876 kenraaliluutnantiksi.


title: Josif Gurko

text: Turkin sodan alussa heinäkuussa 1877, Venäjän armeijan tultua Tonavan yli Bulgariaan, Gurko sai johdettavakseen kymmenen pataljoonan suuruisen erikoisosaston ja tehtäväkseen ylittää Balkanvuoret ja hyökätä Adrianopoliin. Kuljettuaan aluksi vuorten yli Hainköj-solan kautta hän sai vallattua tärkeän Šipkansolan ja heinäkuun lopussa edelleen Nova Zagoran, mutta turkkilaisen Suleiman paššan häthätää koottu armeija esti häntä pääsemästä Stara Zagoraan. Kun Venäjän pääarmeija epäonnistui 30. heinäkuuta yrityksessä vallata Plevnan linnoitus, Gurkon eteentyönnetyn osaston asema kävi uhanalaiseksi, ja hän joutui perääntymään takaisin Balkanvuorten yli samaa reittiä kuin oli tullutkin.


title: Josif Gurko

text: Lokakuussa 1877 venäläiset saivat vahvistuksia, ja Gurko asetettiin johtamaan uutta kahdesta jalkaväkidivisioonasta ja 11 ratsuväkiprikaatista koottua osastoa, joka onnistui kuukausien taistelujen jälkeen katkaisemaan huoltotien Plevnasta Sofiaan valtaamalla Gornyi Dubnjakin, Telišin ja Dolnyi Dubnjakin, ja siten saattamaan Plevnan täydellisesti saarroksiin. Gurko vei seuraavaksi armeijansa etelään, ja Plevnan antauduttua hän ylitti vuodenvaihteessa Balkanvuoret uudelleen, tällä kertaa Arab Konakin solan kautta. Sen jälkeen hän valtasi Sofian ja löi lopuksi Suleiman paššan Filippopolin taistelussa.


title: Josif Gurko

text: Turkin sodan jälkeen Gurko ylennettiin kenraaliksi ja keisarilliseksi kenraaliadjutantiksi. Vuonna 1879 hänestä tehtiin Pietarin alueen sotilaskuvernööri, 1882 Odessan sotilaspiirin kenraalikuvernööri ja 1883 Varsovan sotilaspiirin ylipäällikkö sekä Veikselin departementin (eli entisen Puolan) kenraalikuvernööri. Jäädessään eläkkeelle tästä tehtävästä vuonna 1894 Gurko ylennettiin sotamarsalkaksi.


title: Josif Gurko

text: Josif Gurkon poika oli ensimmäisessä maailmansodassa komentajana toiminut kenraali Vasili Gurko.


title: Jagdgeschwader 26 ”Schlageter”

text: Jagdgeschwader 26 ”Schlageter” (JG 26) oli Saksan ilmavoimien kuuluisimpia hävittäjälentorykmenttejä toisessa maailmansodassa. Vaikka Saksan ilmavoimissa ei virallisesti ollut ”eliittiyksikköjä”, voidaan JG 26:ta pitää sellaisena. Liittoutuneet kutsuivat JG 26. lempinimellä Abbevillen pojat.


title: Jagdgeschwader 26 ”Schlageter”

text: Hävittärykmentin perustettiin eroittamalla JG 134:stä kolmas laivue III/JG 134 omaksi alun perin Reininmaan hävittäjäyksiköksi, josta laajennettiin 11. tammikuuta 1937 havittäjärykmentti ja sen perustamistunnukseksi annettiin JG 234. Vuonna 1937 se muutettiin JG 132:ksi. Koska JG 132:lla oli ollut merkittävä rooli Reininmaan palautuksessa, ehdotettiin hävittäjäyksiköille lempinimiä paikallisen saksalaisen kansallissankarin mukaan. Luftwaffen johto suhtautui ehdotukseen suopeasti ja 11. joulukuuta JG 132 sai virallisen lempinimen ”Schlageter” ranskalaisten 26. toukokuuta 1923 sabotaasista kuolemaantuomitun saksalaisen patriootin Albert Leo Schlageterin mukaan. 1. toukokuuta 1939 Luftwaffen lentorykmenttien numerointi muutettiin, jolloin JG 132:sta tuli JG 26 ”Schlageter”. Rykmentti oli koko olemassaolonsa ajan sijoitettuna länsirintamalle. Sen koneet lensivät viimeisen operatiivisen lentonsa 4. toukokuuta 1945 ja yksikkö antautui 6. toukokuuta briteille Flensburgin lentotukikohdassa.


title: Jagdgeschwader 26 ”Schlageter”

text: Hävittärykmentti 26 tunnetaan usein liittoutuneiden historiikeissä ja lentäjien kirjoituksissa "Abbevillen poikina". Nimitystä saatettiin joskus käyttää kaikkia aggressiivisesti ja taitavasti taisteleviin saksalaishävittäjä muodostelmiin mutta pääsääntöisesti tarkoitettiin juuri JG 26:ta. Tosin JG 26 siirtyi käyttämään Abbeville-Drucat:n lentokenttää vasta joulukuussa 1940 koska lähempänä kanaalia olleet lentokentät vettyivät lähes käyttäkelvottomiksi syystalven sateissa.


title: Jagdgeschwader 26 ”Schlageter”

text: Rykmentinkomentajat :


title: Jagdgeschwader 26 ”Schlageter”

text: Schlageter rykmentin tappiotilastot ovat kattavat ja niitä täydennetään edelleen kun esimerkiksi kadoinneiksi ilmoitettuja tunnistetaan. Rykmentti menetti sodassa 763 kaatunutta ja kadonnutta lentäjää ja 67 lentäjää sotavankeina. Henkilömenetysten suhde oli 631 henkilöä taistelutilanteissa ja 132 henkilöä onnettomuuksissa.


title: Blainville-Boisbriand Armada

text: Blainville-Boisbriand Armada on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre d'Excellence Sports Rousseau Boisbriandissa, Quebecissa.


title: Sarah Paulson

text: Sarah Catharine Paulson (s. 17. joulukuuta 1974 Tampa, Florida) on yhdysvaltalainen näyttelijä. Hänet tunnetaan muun muassa rooleistaan televisiosarjoissa "Studio 60" ja "American Horror Story" sekä elokuvissa "Pelin henki", "Mitä nainen haluaa", "Mud", "12 Years a Slave" ja "Carol". Vuonna 2016 Paulson näytteli rikossarjassa "", josta hänet palkittiin parhaan naispääosan Emmyllä. Hän saanut kaksi Golden Globe -ehdokkuutta ja viisi Primetime Emmy -ehdokkuutta työstään televisio-ohjelmissa.


title: Drummondville Voltigeurs

text: Drummondville Voltigeurs on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Marcel Dionne Drummondvillessa, Quebecissa.


title: Hankyū-rautatiet

text: Hankyū-rautatiet () on japanilainen rautatieyhtiö, joka toimii Kansain seudulla Keihanshinin metropolialueella. Se luetaan suurten yksityisten rautatieyhtiöiden ("ōte-shitetsu") joukkoon. Hankyūn rautatielinjojen yhteispituus on 143,6 kilometriä, ja se kuljettaa vuosittain noin 650 miljoonaa matkustajaa (vuonna 2017). Asemia sillä on käytössään 90 kappaletta. Rautatieliikenteen lisäksi yritys harjoittaa vapaa-ajan- ja kiinteistönvälitysliiketoimintaa. Se on osa Hankyū Hanshin Holdings -ryhmää, johon kuuluu lukuisia muita yrityksiä, mukaan lukien Hanshin-rautatiet.


title: Hankyū-rautatiet

text: Yhtiöllä on 3 011 työntekijää (vuonna 2017). Sen pääkonttori sijaitsee Osakan kaupungin Kitan suuralueella.


title: Hankyū-rautatiet

text: Hankyū-rautateiden edeltäjän Minoo-Arima-pikaraitiotien () perusti Ichizō Kobayashi lokakuussa 1907. Se aloitti liikennöinnin Takarazuka- ja Minoo-linjoilla vuonna 1910.


title: Hankyū-rautatiet

text: Hankyū-rautateiden verkosto liittää toisiinsa Osakan, Kōben ja Kioton suurkaupungit. Merkittävin terminaali on Osakan keskustan pohjoispuolella sijaitseva Umedan rautatieasema; sinne päättyvät kolme päälinjaa liittävät Osakan Kōbeen, Takarazukaan ja Kiotoon. Näillä linjoilla on useita haaralinjoja. Hankyū harjoittaa läpiajoliikennettä muiden rautatieyhtiöiden linjoille, kuten Osakan metron Sakaisuji-linjalle.


title: Sherbrooke Phoenix

text: Sherbrooke Phoenix on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Palais des sports Léopold-Drolet Sherbrookessa, Quebecissa.


title: Sherbrooke Phoenix

text: "Päivitetty 12.1.2019"


title: Acadie–Bathurst Titan

text:
Acadie–Bathurst Titan on kanadalainen juniorijääkiekkojoukkue.
Se pelaa Ligue de hockey junior majeur du Québecissa eli LHJMQ:ssa.
Joukkueen kotiareena on K. C. Irving Regional Centre Bathurstissa, New Brunswickissa.


title: Baie-Comeau Drakkar

text: Baie-Comeau Drakkar on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Henry-Leonard Baie-Comeaussa, Quebecissa.


title: Amerikamura

text: Amerikamura on etenkin nuorison suosima ostosalue Osakassa. Sitä on verrattu Tokion Harajukuun.


title: Amerikamura

text: Alueella on vanhoja makasiinejä, jotka remontoitiin 1970-luvulla myymälöiksi. Niissä myytiin Yhdysvaltojen länsirannikolta tullutta tavaraa kuten vaatteita ja äänilevyjä. Suuri osa tavarasta on edelleenkin käytettyä. Tiedotusvälineissä paikkaa alettiin kutsua Amerikamuraksi, "Amerikka-kyläksi". Nykyisin alueella on myös trendikkäitä baareja ja muuta yöelämää.


title: Amerikamura

text: Amerikamuran keskus on kolmionmuotoinen Sankaku-puistikko, jossa on viikonloppuisin katuesiintyjiä ja kirpputoreja.


title: Vasili Gurko

text: Vasili Iosifovitš Gurko (20. toukokuuta 1864 – 11. marraskuuta 1937 Rooma, Italia) oli venäläinen kenraali, joka toimi ensimmäisen maailmansodan aikana rintamakomentajana, lokakuusta 1916 maaliskuuhun 1917 tsaarinajan viimeisenä pääesikunnan päällikkönä sekä maaliskuusta kesäkuuhun 1917 Venäjän armeijan ylipäällikkönä.


title: Vasili Gurko

text: Vasili Gurkon isä oli kuuluisa sotamarsalkka Josif Gurko. Oltuaan aluksi paašipoikana hänestä tuli 1865 Grodnon husaarirykmentin upseeri ja myöhemmin hän kävi myös yleisesikuntakatemian. Buurisodan aikana 1899–1900 Gurko toimi Venäjän sotilasattašeana ja -neuvonantajana buuriarmeijan puolella. Venäjän–Japanin sodassa 1904–1905 hän komensi ratsuväkiprikaatia. Hän johti myös 1910–1911 toiminutta komiteaa, joka toimitti jälkimmäisen sodan virallisen historian. Vuonna 1911 hänet ylennettiin kenraaliluutnantiksi ja nimitettiin ensimmäisen ratsuväkidivisioonan komentajaksi. Ensimmäistä maailmansotaa edeltäneinä vuosina Gurko tunnettiin armeijan uudistamisen kannattajana ja hän oli yhteistyössä oktobristipoliitikko Aleksandr Gutškovin kanssa.


title: Vasili Gurko

text: Maailmansodan puhjettua Gurkon divisioona liitettiin kenraali Paul von Rennenkampfin joukkoihin ja hän osallistui tämän hyökkäykseen Itä-Preussiin sekä Łódźin taisteluun marraskuussa 1914. Sen jälkeen Gurko toimi kenraali Mihail Aleksejevin esikuntapäällikkönä ja maaliskuusta 1915 kuudennen armeijakunnan komentajana, johtaen venäläisten vastahyökkäystä Bolimówin taistelussa. Myöhemmin hän komensi viidettä armeijaa. Aleksejevin saatua sydänkohtauksen Gurko nimitettiin marraskuussa 1916 pääesikunnan vt. päälliköksi ja hän ryhtyi johtamaan operaatioiden suunnittelua stavkassa. Tsaari Nikolai II:n vastahakoisuus hankaloitti hänen pyrkimyksiään tehostaa armeijan toimintaa. Helmikuun vallankumouksen myötä Gurkosta tuli maaliskuussa 1917 myös vt. ylipäällikkö Venäjän länsirintamalla. Hän joutui kuitenkin pian erimielisyyksiin väliaikaisen hallituksen ja sotaministeri Aleksandr Kerenskin kanssa, sillä hän ei pitänyt heikentyneen armeijan komentamista hyökkäykseen viisaana. Niinpä Gurko erotettiin Kerenskin hyökkäyksen alla kesäkuussa 1917.


title: Vasili Gurko

text: Gurko alennettiin divisioonankomentajaksi ja pidätettiin heinäkuussa 1917 koska hän oli ollut yhteydessä syrjäytettyyn tsaariin. Hänet kuitenkin päästettiin pian vapaaksi ja syksyllä 1917 hän poistui Venäjältä Arkangelin kautta. Sen jälkeen hän muutti maanpakolaiseksi Englantiin ja sittemmin Italiaan. Vuonna 1919 hänelle tarjottiin mahdollisuutta tulla komentajaksi sisällissodan valkoiseen armeijaan, mutta hän kieltäytyi.


title: Chicoutimi Saguenéens

text: Chicoutimi Saguenéens on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Georges-Vézina Saguenayssa, Quebecissa.


title: Quebec Remparts

text: Quebec Remparts on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Colisée Pepsi Quebecin kaupungissa, Quebecissa.


title: Shawinigan Cataractes

text: Shawinigan Cataractes on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Bionest de Shawinigan Shawiniganissa, Quebecissa.


title: Osaka Evessa

text: Osaka Evessa () on japanilainen koripalloseura Osakasta. Seura pelaa nykyisin Japanin pääsarjassa, B.Leaguessa.


title: Osaka Evessa

text: Seura perustettiin vuonna 2005, jolloin myös bj league perustettiin. Heti sarjan ensimmäisellä pelikaudella 2005–2006 Evessa voitti sekä runkosarjan että lopulta myös kauden mestaruuden. Myös seuraavina kahtena kautena seura voitti niin ikään runkosarjan ja kauden mestaruuden. Kausina 2008–2009 sekä 2010–2011 Evessa oli divisioonansa toinen ja eteni molempina kausina välieriin asti. Kaudella 2012–2013 Evessa sijoittui divisioonassaan seitsemänneksi, joka oli sen seurahistorian huonoin sijoitus.


title: Victoriaville Tigres

text: Victoriaville Tigres on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Colisée Desjardins Victoriavillessa, Quebecissa.


title: Kyōbashin rautatieasema

text: Kyōbashin rautatieasema on asema Osakassa kaupunkia kiertävän Osakan ympyrälinjan varrella. Se on raideliikenteen solmukohta jossa yhdistyy kolme asemaa: JR Westin ympyrälinjan asema, yksityisen Keihan-yhtiön asema ja Kyōbashin metroasema. Asemalla on myös ostoskeskus Keihanin aseman yhteydessä.


title: Kyōbashin rautatieasema

text: JR avasi aseman Kyōbashissa vuonna 1895. Keihanin junat Kiotosta Osakan keskustaan alkoivat pysähtyä Kyōbashissa vuonna 1910.


title: Kyōbashin rautatieasema

text: Kyōbashin rautatieasema tunnetaan monista ruokapaikoistaan Higashi-kadun varrella. Lukuisat työmatkalaiset pysähtyvät siellä sekä aamiaiselle että työpäivän jälkeen.


title: Kyōbashin rautatieasema

text: Toisen maailmansodan aikana olleissa Osakan pommituksissa yksi pommi osui myös Kyōbashin rautatieasemalle. Pommin aiheuttamana 700-800 asemalla ollutta ihmistä sai surmansa.


title: Suomen jääkiekkomaajoukkue talviolympialaisissa

text: Suomen jääkiekkomaajoukkue on edustanut Suomea talviolympialaisissa kuusitoista kertaa. Ensimmäistä kertaa jääkiekkomaajoukkue pelasi olympialaisissa vuonna 1952. Vuoden 1960 turnauksesta lähtien jääkiekkomaajoukkue on kilpaillut jokaisissa olympialaisissa. Suomi on saavuttanut jääkiekossa viisi olympiamitalia, ja Suomen jääkiekkomaajoukkue on voittanut mitalin kahdesta viimeisestä olympiaturnauksesta.


text: Maalivahdit


text: Puolustajat


text: Hyökkääjät


text: Valmennusjohto


text: Suomi osallistui talviolympialaisten jääkiekkoon ensi kertaa vuonna 1952 Norjan järjestämissä olympialaisissa. Suomen jääkiekkomaajoukkueen valmensi sen historian ensimmäisiin talviolympialaisiin Risto Lindroos, joka valitsi kisajoukkueeseen kaksi maalivahtia, kuusi puolustajaa ja yhdeksän hyökkääjää. Suomen tuon ajan suurin tähtipelaaja oli Tampereen Ilveksen hyökkääjä Aarne Honkavaara, joka oli myös maajoukkueen kapteeni.


text: Turnaukseen osallistui seitsemän joukkuetta, jotka kaikki pelasivat samassa lohkossa ja pelasivat kaikkia joukkueita vastaan yhden ottelun. Suomi avasi turnauksen ja samalla koko jääkiekkomaajoukkueen olympiahistorian 15. helmikuuta ottelulla Ruotsia vastaan. Ottelu päättyi Ruotsin 9–2-voittoon. Tämän jälkeen Suomi pelasi turnauksessa seitsemän ottelua, se hävisi Sveitsille, Kanadalle, Yhdysvalloille, Puolalle ja Tšekkoslovakialle sekä voitti isäntämaa Norjan ja Saksan. Suomen voitto Norjasta maalein 5–2 oli Leijonien kautta aikojen ensimmäinen olympiaturnaus-ottelun voitto. Suomi sijoittui yhdeksän joukkueen sarjassa seitsemänneksi, Kanada voitti olympiakultaa.


text: Suomen jääkiekkomaajoukkue ei osallistunut vuoden 1956 talviolympialaisten jääkiekkoon, mutta vuonna 1960 Yhdysvaltojen olympialaisissa, Leijonat teki paluun olympiajäille. Suomea valmensi vuoden 1952 olympiajoukkueen apuvalmentaja, kanadalainen Joe Wirkkunen ja apuvalmentajana toimi vuoden 1952 joukkueen kapteeni Aarne Honkavaara. Olympiaturnaukseen osallistui yhdeksän joukkuetta, jotka jaettiin kolmeen alkulohkoon. Alkulohkojen kaksi parasta selviytyi ylempään loppusarjaan taistelemaan olympiakullasta ja lohkon viimeiseksi jääneet joukkueet joutuivat alempaan loppusarjaan pelaamaan sijoituksista 7.–9. Suomi pelasi B-alkulohkossa, jossa pelasivat myös Neuvostoliitto ja Saksa. Suomi hävisi ensimmäisen ottelunsa Neuvostoliitolle 8-4 ja kun myös Saksa kärsi tappion Neuvostoliitolle, ratkaisivat Suomi ja Saksa lohkon päätöspelissä ylempään loppusarjaan menijän. Saksa voitti ottelun 4-1 ja pudotti Suomen alempaan loppusarjaan. Siellä Suomi kohtasi Australian ja Japanin. Alemmassa loppusarjassa pelattiin kaksinkertainen sarja, eli joukkueet kohtasivat kaikki joukkueet kahdesti. Suomi oli alemmassa loppusarjassa ylivoimainen: Leijonat murjoi Australian 14-1 ja 19-2 ja pelasi Japanin kanssa 6-6 tasapelin, johtuen Suomen heikosta viimeisestä erästä, sekä voitti Japanin toisessa ottelussa 11-2. Näin ollen Suomi voitti alemman loppusarjan ja sijoittui turnauksessa lopulta seitsemänneksi. Olympiakultaa voitti isäntämaa Yhdysvallat.


text: Vuoden 1964 jääkiekon olympiaturnaus oli siihenastisen historian suurin, sillä ensimmäistä kertaa mukana oli 16 maata. Suomi pääsi mukaan olympiaturnaukseen edellisten MM-kilpailuiden sijoituksen perusteella, sillä kaikki edellisen MM-turnauksen joukkueet osallistuivat olympiaturnaukseen. Suomi olikin rankattu turnauksen viidenneksi maaksi, jonka myötä joukkue kohtasi alkukarsinnassa Itävallan, joka oli sijoitettu turnauksen kahdenneksitoista. Karsintaottelu päättyi lopulta Suomen 8–2-voittoon.


text: Alkukarsinnan voiton myötä Suomi sijoitettiin A-lohkoon, jossa olivat kahdeksan alkukarsinnan voittanutta joukkuetta. Kaikki joukkueet pelasivat kerran toisiaan vastaan. Suomen otteluista viisi pelattiin Olympiastadionilla ja kaksi ottelua pelattiin pienemmässä Messuhallissa. Suomi aloitti lohko-ottelut voittamalla Sveitsin 4–0. Voitetun Sveitsi-ottelun jälkeen Suomi hävisi Tšekkoslovakialle (0–4), Ruotsille (0–7), Neuvostoliitolle (0–10), Kanadalle (2–6). A-lohkon viimeistä edeltävän ottelun Suomi voitti Yhdysvaltoja vastaan maalein 3–2, mutta hävisi viimeisessä ottelussaan Saksalle 1–2.


text: Suomen lopullinen sijoitus oli lopulta kuudes, kun olympiakultaa voitti Neuvostoliiton joukkue.


text: Suomen joukkue vuoden 1968 turnaukseen oli aiempia selvästi nimekkäämpi. Suomella oli joukkueessaan nyt jo useita tähti- ja kulttipelaajia, kuten maalivahti Urpo Ylönen, SM-sarjassa loistaneet puolustajat Lalli Partinen ja Juha Rantasila, sekä hyökkääjät Lasse Oksanen, Esa Peltonen ja ensi kertaa maajoukkueessa mukana ollut Veli-Pekka Ketola. Valmennusjohto oli vaihtunut edellis-turnauksesta, sillä päävalmentajaksi oli palkattu tšekkoslovakialainen Gustav Bubník ja joukkueenjohtajana toimi nyt Pekka Aitero.


text: Suomi aloitti turnauksensa alkukarsinnalla, jossa vastaan asettui Jugoslavia. Suomi voitti ottelun selvästi 11-2 ja eteni A-sarjaan, jossa pelattiin olympiakullasta sekä sijoista 1.–8. Ensimmäisessä A-sarjan ottelussaan Suomi hävisi Neuvostoliiton äärimmäisen vahvalle joukkueelle 8-0, mutta sen jälkeen Leijonajoukkue teki todellisen uroteon voittaessaan moninkertaisen olympiavoittajan ja todellisen jääkiekon suurmaan Kanadan 5-2. Myös turnauksen loppu sujui hyvin, Suomi voitti Itä-Saksan ja Länsi-Saksan, pelasi tasapelin Yhdysvaltojen kanssa, sekä hävisi Ruotsille 5-1. Leijonat sijoittui lopputaulukossa viidenneksi ja oli jo lähellä olympiamitalia. Turnauksen voitti Neuvostoliitto, sillä Kanadan pudotessa kolmanneksi johtuen Suomi-tappiostaan.


text: Suomi lähti jälleen olympiaturnaukseen aiempaa vahvemmalla joukkueella, joukkueen runko ja ja lähes kaikki aiemman joukkueen tähdet olivat yhä mukana, mutta Leijonapaidassa pelasi nyt myös uusia nuoria ja taitavia pelaajia, kuten Heikki Riihiranta, Pekka Marjamäki ja Juhani Tamminen. Maalivahdeiksi valittiin Jorma Valtonen ja Stig Wetzell, joista ykkösmaalivahdin vastuun vei Valtonen. Valmennustiimi vaihtui edellisturnauksesta, sillä päävalmentajana toimi nyt Seppo Liitsola, apunaan Rauli Virtanen ja Olli Pulkkanen.